Ne veruj “influenseru” ni kada milion “lajkova” nosi – Digitala.press\nNe veruj “influenseru” ni kada milion “lajkova” nosi\nLaste iznad Tadž Mahala, jezero na mestu gde je prašina, panorama bez zgrada, treking u sopstvenom dvorištu, baloni na nebu iako ih nije bilo… Influenseri su popularisali mnoge turističke destinacije, ali u poslednje vreme, ovakva vrsta marketinga se onima koji ih angažuju vraća kao bumerang.\nTuristi se sve češće osećaju prevarenim, jer su na mnoga putovanja krenuli privučeni atraktivnim fotografijama influensera koji su, najčešće na Instagramu, objavljivali nestvarno lepe slike. Nedavno se na Baliju dogodio skandal kada su turisti shvatili da romantična atrakcija Lempuang hrama, ne da nije “vrata raja” koja se presijavaju u vodi, već je reč o dva stuba usred prašine. Hiljade turista iskalilo je bes na lokalcima, jer su satima putovali i čekali da se fotografišu, a onda su shvatili da su influenseri koristili ogledalo i fotošop!\n– Nije prvi put da se pojavljuju optužbe za lažne fotografije influensera na društevnim mrežama – kaže Danijela Ćirović, novinar i bloger, koja uređuje blog o putovanjima “Glimpses of the World” na engleskom i srpskom. – Svi su videli slike devojke, na primer, u dugačkoj haljini živih boja, slikane s leđa, sa šeširićima ili vetrom u kosi, kako hoda ispred spomenika nekih popularnih svetskih destinacija. To su popularni klišei, koji predstavljaju bolji, luksuzniji život i nekog ko je u životu uspeo, pa se svi trude da ih kopiraju i time poprave svoju sliku na društvenim mrežama, odnosno u stvarnom životu.\nPrema rečima naše sagovornice, mnogi ljudi smatraju da ste danas ono što ste postovali, a ako niste objavili – kao da se nije ni dogodilo. Ljudi kopiraju te druge, uspešne profile ili fotografije. Problem nastaje, međutim, kada se turističke atrakcije toliko montiraju da više ne odgovaraju stvarnosti. Tako je i oko Amelije Lijane izbio skandal kada je preterala sa montažama. Oko 26.000 ljudi lajkovalo je njenu fotografiju ispred Tadž Mahala gde je dodala laste, obrisala ostale turiste i svoju senku. Ispostavilo se da tamo nije ni bila, a da je na slikama dodavala i balone, ubacivala Ajfelovu kulu, ruku sa sladoledom na Menhetnu…\n– Tu, nažalost, nema promocije turizma, već je prioritet lična promocija. Ali nisu ni samo oni krivi, jer firme koje angažuju influensere upravo to i traže – samo brojke – objašnjava naša sagovornica.


SRBIJA MODEL EFIKASNE VAKCINACIJE "Njujork tajms": Godinama blaćena zbog ratova, Srbija je u ovome DALEKO ISPRED EU\nFoto: Nebojša Raus, Tanjug/Rade Prelić, Tanjug, Zoran Zestić / RAS Srbija\nGodinama blaćena zbog brutalne uloge u užasnim konfliktima na Balkanu devedesetih, Srbija sada uživa u sjaju uspeha u dobrom ratu - borbi da vakciniše svoje ljude, piše “Njujork tajms” u tekstu naslovljenom “Dok vakcinacija uzima maha u Srbiji, zemlja uživa u sjaju uspešne kampanje”.\nUgledni dnevnik navodi da je Srbija ispred daleko bogatijih i obično bolje organizovanih zemalja u Evropi u nuđenju svim punoletnim građanima ne samo besplatnih vakcina, već i izbora između pet različitih cepiva.\nZa razliku od nje, nastavlja "Njujork tajms", Evropska unija je opasno posrnula kad je reč o obezbeđivanju vakcina, sa klimavom strategijom nabavke i distribucije koje je polagala nade u vakcinu “AstraZeneka”. Ta strategija je ove nedelje naišla na prepreke, nakon što su ključne članice bloka - uključujući Nemačku i Francusku - suspendovale vakcinisanje “AstraZenekom” zbog zabrinutosti o povećanom riziku od stvaranja krvnih ugrušaka.\nRed za vakcine na Beogradskom Sajmu\nNeuobičajeni višak vakcina u Srbiji je PR trijumf za vlast predsednika Aleksandra Vučića, koju "Njujork tajms" opisuje kao "sve autoritarniju". Kampanja vakcinacije je popravila i njegov i imidž Srbije, oslabila njegove protivnike i dodala novi zaplet u kompleksnoj geopolitici vakcina.\n- Jednog dana ćete mi podići spomenik! - predvideo je Vučić prošlog meseca, hvaleći se kako je jeftino obezbedio zalihe kineske vakcine tako što se lično obratio kolegi Siju Đinpingu za pomoć.\nUmesto da se Srbija za vakcine okrene ili Istoku ili Zapadu, ona se sa svojih manje od sedam miliona stanovnika kladila na više strana, sklapajući ugovore za više od 11 miliona doza i sa zapadnim farmaceutskim kompanijama, ali i sa Rusijom i Kinom, čije proizvode još nisu odobrili evropski regulatori.\nPrvi ugovor, za 2,2 miliona doza, Srbija je potpisala sa “Fajzerom” u avgustu, a ubrzo su usledili ugovori za još milione doza iz Rusije i Kine. Koliko je plaćeno je tajna, ali je ministar zdravlja Zlatibor Lončar rekao u intervjuu da su cene "mnogo bolje nego što je iko u svetu dobio".\nDoze kineskog Sinofarma u centru za vakcinaciju u Beogradu\nOpozicioni političari sumnjaju u ovo, piše "Njujork tajms", i pitaju se da li je tajnovitost pokriće za korupciju. Ali čak je i najveći kritičar Vučića, lider najveće opozicione partije Dragan Đilas, priznao:\n- Uradio je dobar posao u nabavci vakcina.\nĐilas je prošlog meseca vakcinisan ruskim “Sputnjikom V”.\nKao posledica ovako bogatih zaliha, Srbija je postala najbolji vakcinator u Evropi posle Britanije. Prošle nedelje je postigla 29,5 doza na 100 ljudi, dok je primerice Nemačka, zemlja koja se dugo smatrala uzorom efikasnosti i dobrog upravljanja, uspela ssamo 10,5, a Francuska 10,7.\nPremijerka Srbije Ana Brnabić je pripisala uspeh svoje zemlje odluci da se “ovo tretira kao zdravstveno, a ne političko pitanje”.\n- Pregovarali smo sa svima, bilo da su Istok ili Zapad - rekla je Ana Brnabić.\nBrnabić je u intervjuu rekla da Srbija, koja je podnela zahtev pridruživanje Evropskoj uniji pre više od deceniju, i dalje želi da uđe u blok, ali je ukazala da su regulative u EU "veoma stroge".\n- U vreme pandemije moramo biti fleksibilniji - izjavila je Ana Brnabić.\nEvropska agencija za lekove (EMA), koja reguliše koje se vakcine mogu koristiti u EU, počela je da razmatra upotrebu “Sputnjika V” pre manje od dve nedelje, više od tri meseca nakon što je Srbija naručila od Moskve miilion doza, a dva meseca nakon što ih je pustila u upotrebu. EMA još nije ni počela da razmatra kineske vakcine, ističe “Njujork tajms”.\nVučić je prošle nedelje objavio da će Srbija postati prva evropska zemlja koja će početi da proizvodi kinesku “Sinofarm” vakcinu. Nova fabrika, koju finansiraju Kina i Ujedinjeni Arapski Emirati, započeće proizvodnju na jesen, najavio je.\nKako je potcenjeni virus bacio PLANETU NA KOLENA? 10. marta 2020. korona je bila "tuđ problem", a onda je svanuo 11. mart i svet se zauvek promenio\nSpremnost Srbije da prihvati vakcine koje ne dolaze sa Zapada, a koje EU izbegava, mogla bi joj se obiti o glavu ako se ispostavi da su nizašta, tvrdi američki list. “Sinofarm”, za razliku od zapadnih proizvođača vakcina, nije javno objavio podatke iz treće faze kliničkih ispitivanja, a oni koje je objavio ukazuju da je njihov proizvod manje efikasan od zapadnih vakcina.\nMnogi Srbi, očigledno ohrabreni vakcinacijom, spustili su gard prema riziku od infekcije. Dnevni broj novih slučajeva se više nego udvostručio od početka februara, što je navelo Vladu da prošlog (i ovog) vikenda zatvori sve firme, osim apoteka i onih koje se bave hranom, piše list.\nVakcine Fajzer-Bajonteka u Beogradu\nTrenutno, međutim, Srbija uživa u ulozi na koju nije navikla - uzora efikasnosti.\nMinistar Lončar je krivicu za posrtanje EU svalio na njen fokus na zapadne, po mogućstvu evropske brendove, na uštrb vakcina iz Rusije i Kine.\n- Drago nam je što smo ovaj problem uspeli da rešimo sami - rekao je Lončar.\nObezbeđivanje vakcina u zemlji sa populacijom od svega 6,9 miliona, očigledno je mnogo lakše nego u EU koja ima oko 450 miliona ljudi, ukazuje “Njujork tajms”. Čak i tada, Srbija je uglavnom izbegla birokratske probleme i geopolitičke zamke koje su širom sveta usporile distribuciju vakcina.\nVakcine Sputnjik V u Beogradu\nU vreme kad je većina zemalja, uključujući SAD, fokusirala svoje rane programe vakcinacije na prioritetne grupe, poput medicinskih radnika i starijih osoba, srpska vlada sada nudi besplatne vakcine svim starijima od 18 godina.\nKo god želi vakcinu samo treba da popuni formular na internetu i izabere da li želi bilo koje cepivo ili preferira neko određeno, između “Fajzer/Bajonteka”, “Sputnjika V”, “Sinofarma”, “AstraZeneke” ili “Moderne”.\nNisu sve ove vakcine, međutim, jednako dostupne i zakazivanje zavisi od izabrane opcije. Oni koji žele “Modernu” će se načekati – još nije stigla u Srbiju. Ministarstvo zdravlja nije danas uzvratilo novinarima “Njujork tajmsa” kad su zatražili komentar oko toga da li će pratiti Nemačku i ostale i suspendovati “AstraZeneka” vakcinu.\nVakcinisanje u Srbiji - Beograd\nNedavno je u jednom danu u najveći centar za vakcinaciju u zemlji, Beogradski sajam, došlo više od 7.000 ljudi na zakazani termin. Skoro svi su primili kinesku “Sinofarm” vakcinu, čija je stopa efikasnosti prema kliničkim ispitivanjima 79 odsto, niža od zapadnih i ruske. Ima i “Fajzera” i “Sputnjika V”, ali su zalihe kineske vakcine očigledno najobilnije.\n- Ono što je dostupno svakog dana zavisi od isporuka iz zaliha - rekla je dr Dragana Milošević koja nadzire proces vakcinacije.\nBiljana Stanković, 37-godišnja molekularna biološkinja koja je čekala da je prozovu za vakcinaciju, izjavila je da joj nije bitno koje cepivo će dobiti i da nije očekivala da će biti tako lako. Dodala je da ne deli političke stavove sa Vučićem, ali da joj je drago i da je iznenađena što je sve tako dobro organizovano.\nDonacija Severnoj Makedoniji\nSa izuzetkom Mađarske, druge evropske zemlje koja je prihvatila “Sputnjik V”, evropske države su se našle u čvoru oko korišćenja nezapadnih vakcina. U Slovačkoj je ministar zdravlja bio primoran da podnese ostavku prošle nedelje zbog odluke da naruči “Sputnjik V”, koju su neki ministri opisali kao "alatku hibridnog rata". Mađarska je naširoko optužena da je razbila redove u EU i da se ulaguje Moskvi upotrebom ruskog cepiva, piše list.\nSrbija se, međutim, s radošću pokazala pred EU, ne samo na domaćem terenu već i u drugim državama stvorenim raspadom Jugoslavije. Kosovo, koje je nade uložilo u pomoć evropskog bloka, do sada nije dobilo vakcine osim onih koje je obezbedila Srbija, a koja je počela program vakcinacije u srpskim enklavama.\nBosna je takođe primila manje isporuke vakcina od Srbije, kao i Severna Makedonija.\nVučić na konferenciji u Sarajevu nakon donacije 5.000 doza "AstraZeneke" Bosni i Hercegovini\nMuke oko vakcina sa EU ogorčile su Srbe koji veruju da njihova budućnost leži u Evropi, a ne u Rusiji ili Kini, ukazuje “Njujork tajms”.\n- Omašili su u najkritičnijem trenutku - rekao je Zoran Radovanović, penzionisani profesor epidemiologije.\nRadovanović je istakao da se "gnuša" smera u kojem je Vučić poveo zemlju, "ograničavajući medijske slobode i maltretirajući kritičare".\n- Ali, za razliku od mnogih drugih Vučićevih obećanja i lažnih izjava, ovo nije samo propaganda. Vakcine su nešto realno. Mi ih imamo - zaključio je Radovanović.


Husa Catedral La Matanza, hotel Шпанија. Ograničeno trajanje ponude!\nHusa Catedral - Opis\nCatedral je Luksuzan, a pruža pun komfor i usluge kao što su: Bar, Recepcija otvorena 24 sata, Perionica, Televizija, Satelitska televizija. Nalazi se u ulici PLAZA DE LA CATEDRAL 8, pozicija mu je jugozapad za grad La Matanza, a od centra je udaljen samo 48 minuta kolima.Ima brzu internet konekciju.Uživajte u pogodnostima koje ovaj hotel pruža, kao što je na primer bazen. Ovaj hotel pruža i posebne pogodnosti, kao što je na primer: terasa.\nHusa Catedral tip(ovi):\nHusa Catedral sadržaji i usluge\nU hotelu Catedral Hotel pronaći ćete sve usluge koje treba da ima hotel kategorije četiri zvezdice za grad Almeria / Aeropuerto: Restoran, Room Service, Bar, Novine, Sobe za nepušače, Televizija, Klim\nStil ovog hotela kategorije četiri zvezdice je Luksuzan za grad Almeria. U njemu ćete naći razne usluge, a posebno Restoran, Room Service, Bar, Recepcija otvorena 24 sata, Novine, Sobe za nepušače, Pe\nStil ovog hotela za grad Almeria je Porodičan, a kategorija dve zvezdice. U njemu ćete naći razne usluge, kao što su: n.a..Na 4 minuta kolima udaljenosti od centra, ovaj hotel u ulici Plaza Flores, nº\nNa 4 minuta kolima udaljenosti od centra grada, ovaj hotel se nalazi u ulici Plaza de la Constitución, 4, a pozicija mu je severozapad za grad Almeria. Sve to ga čini idealnim za otkrivanje grada i ok\nU hotelu Torreluz Centro pronaći ćete sve usluge, a posebno: Restoran, Room Service, Bar, Recepcija otvorena 24 sata, Novine, Sobe za nepušače, Perionica, Samo za nepušače, Televizija, Klimatizovano, 316 m -\nStil ovog hotela za grad Almeria je Luksuzan, a kategorija četiri zvezdice. U njemu ćete naći razne usluge, kao što su: Restoran, Room Service, Bar, Recepcija otvorena 24 sata, Novine, Sobe za nepušač\nStil ovog hotela kategorije četiri zvezdice je Luksuzan za grad Almeria. U njemu ćete naći razne usluge, a posebno Restoran, Bar, Recepcija otvorena 24 sata, Novine, Sobe za nepušače, Poslovni centar,\nStil ovog hotela kategorije četiri zvezdice je Luksuzan za grad Almeria / Aeropuerto. U njemu ćete naći razne usluge, a posebno Restoran, Room Service, Bar, Novine, Sobe za nepušače, Perionica, Televi\nPozicija ovog hotela je severozapad za grad Almeria, a nalazi se u ulici Paseo De Almeria, 58, na samo 16 minuta hodom od centra grada.Hotel ima 55 soba/e/u, i to od soba tipa 1 matrimonio do soba tip


AERONAUTIKA - Avioni za poslovne ljude\nAvioni za poslovne ljude\nBrže i udobnije, bez reda vožnje\nPoslovna avijacija predstavlja segment avijacije koji već niz godina beleži stalan rast. Osnovne karakteristike poslovne avijacije su nezavisnost od mreže linija komercijalnih prevoznika i visok stepen bezbednosti i pouzdanosti u izvršavanju letova.\nAko se posmatraju vazduhoplovi zastupljeni u poslovnoj avijaciji, primetna je velika šarenolikost tipova letelica - od helikoptera, preko aviona sa klipnim i turbo propelerskim motorima do mlaznjaka.\nPoslovni vazduhoplovi su najčešće kapaciteta do 19 putničkih sedišta ali postoje i verzije velikih putničkih aviona koji su prilagođeni zahtevima poslovnih ljudi. Ovakvi avioni poseduju i specijalno opremljene putničke kabine koje korisnicima pružaju visok stepen udobnosti i mogućnost obavljanja posla za vreme puta. Mnoge države sveta u svojim flotama poseduju ovakve tipove letelica namenjene za prevoz visokih državnih zvaničnika.\nVeoma laki mlaznjaci\nU poslednjih desetak godina, zahvaljujući brojnim tehnološkim unapređenjima, troškovi proizvodnje vazduhoplova su u velikoj meri redukovani, što je omogućilo pojavu nove kategorije poslovnih aviona. U pitanju su veoma laki mlaznjaci (VLJ) koji, za razliku od klasičnih mlaznih poslovnih aviona, imaju nižu cenu održavanja pa samim tim i nižu cenu sata leta.\nAvioni ovog tipa imaju maksimalnu masu na poletanju nižu od 4.500 kg i kapacitet 4 do 8 putnika. Smanjenje potrebne dužine staze za poletanje, odnosno sletanje omogućava ovim letelicama da koriste manje aerodrome na kojima nema zagušenja vazdušnog saobraćaja i koji po pravilu imaju niže takse za prihvat i otpremu. Zahvaljujući ovim uštedama VLJ predstavljaju ozbiljnu konkurenciju klipnim i turbo-prop letelicama pa se očekuje da će ove nove letelice u skoroj budućnosti zameniti zastarele modele.\nKako to obično biva, projekti VLJ letelica su bili pomognuti od strane američke NASA-e kroz projekat SATS. Prve VLJ letelice su počele da lete pre šest godina a pioniri u ovoj oblasti su američke kompanije „Cessna“ i „Eclipse aviation“.\n„Cessna 510 Citation Mustang“ je prvi VLJ model razvijen u američkoj kompaniji „Cessna“. U standardnoj varijanti ima 4 sedišta u putničkoj kabini i 2 sedišta u pilotskoj. Kao i ostali VLJ, ova letelica je predviđena za obavljanje letova sa jednim pilotom.\nPrvi let je obavljen 18. aprila 2005. a već u septembru dobijene su sve dozvole za početak korišćenja. Avion je u najvećoj meri izrađen od legura aluminijuma, ima dva turbo ventilatorska motora „Pratt &Whitney“ koji su smešteni u gondolama na kraju trupa. Pilotska kabina je projektovana tako da u velikoj meri podseća na klasične turbo propelerske avione, a instrument-tablom dominira veliki multifunkcionalni displej na kome se očitavaju parametri leta. Maksimalni dolet aviona iznosi 2.162 km, kreće se brzinom od oko 630 km/h na maksimalnoj visini leta od 12.500 m. Za poletanje i sletanje ovom avionu potrebna je staza dužine manje od 1.000 m.\nDo danas je napravljeno oko 400 letelica ovog tipa a njegova prodajna cena iznosi oko 2,5 miliona dolara.\nPilotska kabina „eclipse-a“ opremljena je\nsavremenim monitorima na kojima se\nočitavaju parametri leta\n„Eclipse 500“ je letelica proizašla iz koncept projekta „Williams V-Jet“ koji je izrađen 1997. godine kao test model nove generacije turbo fenskih motora pomenutog proizvođača. Ovaj model letelice je pobudio interes kompanije „Eclipse“ koja je od kompanije „Williams“ dobila projekat zajedno sa prototipom letelice. „Eclipse“ je nastavio razvoj projekta iz koga je proizašao model „eclipse 500“ koji je ostvario prvi let poslednjeg dana 2004. godine. Sve potrebne sertifikate dobio je 2006. godine od kada je proizvedeno oko 260 letelica ovog tipa. Namera proizvođača bila je da se proizvede letelica koja će imati niske operativne troškove i početnu cenu koja je za gotovo 50% niža od cene konkurentskih proizvođača.\n„Eclipse“ može da primi 4-5 putnika u putničkoj kabini dok je u pilotskoj kabini predviđen prostor za 2 člana posade. Pilotska kabina je opremljena multifunkcionalnim digitalnim uređajima na kojima se očitavaju svi parametri leta. Struktura aviona je izrađena od kompozitnih materijala dok je oplata letelice od aluminijuma i njegovih legura. „Eclips“ je u stanju da brzinom od 685 km/h preleti 2.000 km, na visini od 12.500 m. Ovoj letelici dovoljna je poletno-sletna pista od svega 700 m.\nJedan od vodećih svetskih proizvođača vazduhoplova, brazilski „Embraer“ razvio je svoj model lakog mlaznog aviona pod nazivom „phenom 100“. Ovaj avion može da preveze 4 putnika i 1 pilota na razdaljinu od 2.182 km, maksimalnom brzinom od 722 km/h, na operativnoj visini leta od oko 12.500 m.\nPilotska kabina je projektovana tako da omogućava maksimalno pojednostavljenje operacija koje pilot tokom leta obavlja, što se pokazalo kao odličan potez jer je omogućeno i pilotima sa malim iskustvom da samostalno lete ovim mlaznjakom. Pored pojednostavljenih sistema aviona i napredne opreme ugrađene u pilotsku kabinu, „Embraer“ je posebnu pažnju poklonio udobnosti putnika. U svojoj kategoriji „phenom“ ima najprostraniji putnički prostor, koji je u osnovnoj verziji opremljen luksuznim sedištima za putnike. Avion je projektovan i sertifikovan da mu je vek trajanja oko 35.000 sati, što je za jednog prosečnog poslovnog korisnika period od gotovo 70 godina. Sistem održavanja letelice prati računar koji beleži sve nepravilnosti u toku eksploatacije letelice pa je inženjerima i tehničarima zaduženim za održavanje letelice bitno olakšan posao.\nOd prvog leta, koji je obavljen jula 2007. godine do kraja 2010. kada je „Embraer“ počeo da proizvodi sledeću generaciju „phenom-a“ proizvedeno je 199 letelica ovog tipa. Novi model „phenoma 300“ je većeg kapaciteta i zbog povećane mase ne pripada kategoriji VLJ aviona.\n„Honda jet“ je prvi avion iz kategorije lake avijacije koji je projekat kompanije „Honda“. Iako je kompanija, krajem 80-tih godina, započela razvoj ovih letelica, tek dve decenije kasnije poleteo je prvi prototip letelice koja je proizvod ove kompanije; mlaznjak je poleteo 2003. godine, ali pošto je letelica predstavljala tehnološki demonstrator, tek 21. decembra 2010. poleteo je prvi prototip komercijalne „Hondine“ letelice.\nKomercijalna varijanta razvijena je u saradnji sa kompanijom „Piper“ koja ima bogato iskustvo u projektovanju i proizvodnji vazduhoplova generalne i poslovne avijacije. Trup letelice je napravljen od kompozitnih materijala, dok su krila izrađena od strukturno ojačanog aluminijuma. Motori koji pogone ovaj avion su razvijeni u saradnji sa poznatim proizvođačem motora „General Electric“ koji su pre ugradnje na „Hondinu“ letelicu testirani na „Cesninim“ i „Boingovim“ avionima.\nPilotska kabina je opremljena najsavremenijim multifunkcionalnim displejevima. U nju se mogu smestiti 1 ili 2 pilota. Putnička kabina je predviđena za smeštaj 5 do 6 putnika. Maksimalna brzina letelice je 778 km/h a dolet je gotovo 2.600 km. Do danas su proizvedeno 3 prototipa ove zanimljive letelice, a prve isporuke naručiocima su predviđene za treći kvartal ove godine.


Vojska - Reforma - strana 5\nNačelnik Generalštaba Vojske Srbije general Milan Mojsilović sastao se sa šefom Vojne kancelarije NATO za vezu u Beogradu, brigadnim generalom Tomazom Vitaleom. Govorilo se o daljoj saradnji sa NATO i mogućnostima za njeno unapređenje. Izvor:http://www.vs.rs/sr_lat/vesti/0DE3EE9ABD3211EAA7E10050568F5424/sastanak-sa-sefom-vojne-kancelarije-nato-a-za-vezu\nUhapšeno je sedam osoba, dok se za jednom traga, zbog sumnje da su bili deo kriminalne grupe Predraga Koluvije koji je optužen da je na imanju svoje kompanije „Jovanjica” gajio marihuanu. U saopštenju Tužilaštva za organizovani kriminal navodi se da su u pitanju „pripadnici državnih organa”, kao i da se sumnjiče za zloupotrebu službenog položaja i falsifikovanje dokumenata. Među uhapšenima su Alekandar Tošić koji je […]\nU nastavku istrage privrednog društva “Jovanjica”, a po nalogu Tužilaštva za organizovani kriminal, u zajedničkoj akciji Bezbednosno-informativne agencije, Ministarstva unutrašnjih poslova, Sektora unutrašnje kontorle i Službe za borbu protiv organizovanog kriminala, uhapšeno je sedam osoba, dok je jedna osoba u bekstvu. Među uhapšenima nalaze se i pripadnici BIA i MUP-a. Uhapšeni se terete za krivična dela udruživanje radi vršenja krivičnih dela, neovlašćena proizvodnja i stavljanje […]\nStrana 5 od 9« Novije«...34567...»Starije »


19. godišnjica masakra kod Gradske tržnice: Žrtve ne zaboraviti, zločince kazniti - Klix.ba\n28.8.2014. u 12:09\nGrađani Sarajeva i visoki državni zvaničnici danas su polaganjem cvijeća, minutom šutnje i učenjem Fatihe, obilježili 19. godišnjicu masakra u kojem je ubijeno 43 Sarajlija,.\nMinobacačka granata ispaljena sa agresorskih položaja iz pravca Trebevića, eksplodirala je kod sjevernog ulaza u sarajevsku Gradsku tržincu 1995. godine. Tog dana, teško je ranjeno 84 građana Sarajeva.\nNa licima nekoliko desetina građana, koji su došli da odaju počast nevino ubijenim, vidjela se bol i tuga dok su čitana imena nedužno ubijenih Sarajlija.\nMeđu brojnim visokim zvaničnicima i delegacijama koje su položile cvijeće na spomen-obilježje ubijenim Sarajlijama bili su predstavnici državnih, federalnih, gradskih, općinskih vlasti i druge delegacije. Vijence su položile i delegacije Udruženja civilnih žrtava rata Kantona Sarajevo, Udruženja roditelja ubijene djece Sarajeva, te predstavnici JP Tržnice pijace.\nVijenac je položio i član Predsjedništva BiH Željko Komšić, a u ime predsjedavajućeg Predsjedništva BiH Bakira Izetbegovića, savjetnik Haris Bašić.\nPristunima se obratio Čedomir Lukić, ministar u Vladi Kantona Sarajevo, koji je kazao kako je važno obilježavati mjesta stradanja nedužno ubijenih Sarajlija tokom opsade grada koja je trajala od 1992. do 1995. godine.\n"Sarajevo je svakodnevno bilo meta. Meta su bili civili, djeca koja su se igrala u parkovima. Tim svakondevnim teroriziranjem pokušali su ubiti život u ovom gradu. Danas se sjećamo naših ubijenih sugrađana. Sa ovog mjesta šaljemo poruku cijelom svijetu da ono što se desilo ovdje ne smijemo zaboraviti, a zločinci moraju biti kažnjeni", kazao je Lukić.\nmasakr Masakr u Ferhadiji


Generalna Skupština Un, najnovije vesti - Naslovi.net\nAfrika voli Srbiju\nJoš se nije slegla radost nakon što je Generalna skupština Svetske turističke organizacije UN u Madridu proglasila Mokru Goru za najbolje turističko selo sveta, a dobre vesti stigle su i iz Južnoafričke Republike. Srce ostalo u Beogradu Poruka s… »\nNOVI SAD, BEOGRAD - Međunarodni dan osoba sa invaliditetom, 3. decembar obeležava se od 1992. godine, kada je Generalna skupština UN usvojila rezoluciju kojom se sve zemlje pozivaju na obeležavanje tog dana. Cilj obeležavanja je da se i osobama sa… »\nSvuda u svetu, 3. decembar se obeležava kao Međunarodni dan osoba sa invaliditetom. Naime, Generalna skupština UN je 1992. godine, na posebnoj sednici održanoj radi obeležavanja završetka „Decenije osoba sa invaliditetom“ usvojila Rezoluciju da… »\nKraj drame Uhapšen naoružani muškarac u Njujorku\nNaoružani muškarac koji je danas bio ispred sedišta Ujedinjenih nacija (UN) u Njujorku mirno je priveden, saopšteno je večeras iz njujorške policije. Potencijalni ubica je rekao da je došao iz revolta kriveći UN za, kako je naveo, negativan uticaj… »\nOblast oko zgrade UN u Njujorku blokirana zbog naoružane osobe\nOblast oko zgrade Ujedinjenih nacija (UN) u Njujorku je blokirana već nekoliko sati jer je u blizini primećen naoružani muškarac. Iz policije je saopšteno da pregovaraju sa čovekom koji ima oko 60 godina i da se nadaju da će se sve mirno završiti… »\nNaoružan muškarac ispred sedišta UN uhapšen: Revoltiran došao sa puškom pred zgradu! UN krivi za stanje u svetu! (video…\nNaoružani muškarac koji je danas bio ispred sedišta Ujedinjenih nacija (UN) u Njujorku mirno je priveden, saopšteno je večeras iz njujorške policije. On je rekao da je došao iz revolta kriveći UN za, kako je naveo, negativan uticaj na svet… »\nOrganizacija Antifašistički front 23. oktobar iz Novog Sada spalila je poster sa likom osuđenog ratnog zločinca Ratka Mladića uz antifašističku pesmu "Aj Karmela". Oni su, kako navode, na taj način čestitali građanima Međunarodni dan… »


Izvor: NoviMagazin.rs, 23.Nov.2020, 18:13\n"Povod za sastanak je inicijativa Razvojnog programa UN, Misije OEBS, Vestminterske fondacije za demokratiju, Nacionalnog demokratskog instituta u Srbiji i Međunarodnog republičkog >> Pročitaj celu vest na sajtu NoviMagazin.rs << instituta u Srbiji, da se za nove poslanike organizuje sveobuhvatni uvodni seminar", navodi se u saopštenju.\nStalna predstavnica Razvojnog programa UN u Beogradu Frensin Pikap (Francine Pickup) istakla je da je Razvojni program UN u prethodnom periodu u Srbiji realizovao 45 projekata čija vrednost prelazi 100 miliona dolara.\nVršiteljka dužnosti šefa OEBS-a u Beogradu Irina Krapivina je podsetila na saradnju koju je OEBS u Srbiji ostvario sa Skupštinom, pre svega sa skupštinskim odborima u oblasti bezbednosti, ljudskih i manjinskih prava i prenela spremnost za nastavak tih aktivnosti.\nDačić je izrazio spremnost parlamenta za nastavak saradnje sa međunarodnim organizacijama i na drugim projektima koji mogu doprineti efikasnijem radu skupštine, usavršavanju poslanika i obuci zaposlenih u parlamentu.\nSagovornici su se složili da se odmah započne sa pripremama za uvodni seminar za nove poslanike i da se zbog epidemiološke situacije održi onlajn.\nRazmotrene su i druge mogućnosti za saradnju, poput podrške radu Ženske parlamentarne grupe, Zelene parlamentarne grupe, približavanje Narodne skupštine građanima kroz održavanje nedelje parlamentarizma kao i sednice odbora van sedišta parlamenta, dodaje se u saopštenju.\nRadio 021: Organizuje se seminar za nove poslanike u Skupštini Srbije


Ministar: Iranske bespilotne letelice imaju novu tehnologiju\nMinistar odbrane Irana general Ahmadi Vahidi rekao je u nedelju da njegova zemlja ima mnogo savremenije besplotne letelice od letilice koju je ranije ovog meseca lansirao libanski Hezbolah a Izrael srušio.\nVahidi je rekao da letelica bez posade Hezbolaha, koji ima podršku Irana, "definitivno nije poslednja iranska tehnologija".\nKako navodi agencija AP ove ministrove tvrdnje su slične ranijim tvrdnjama Irana da njihove letelice bez posade imaju proširene kapacitete i domet, uključujući i mogućnost da stignu do izraelskog vazdušnog prostora.\nVođa Hezbolaha šeik Hasan Nasrala rekao je ranije da letelica koju je Izrael srušio ranije ovog meseca proizvedena u Iranu i sklopljena u Libanu. Iran je tvrdio da su bespilotne letilice za izviđanje napravile desetine neprimećenih letova na teritoriju Izraela iz Libana poslednjih godina. Jedan izraelski zvaničnik je odbacio te tvrdnje.


Zimovanje i grip nisu smanjili broj dece u lazarevačkim vrtićima - GEM info\nZimovanje i grip nisu smanjili broj dece u lazarevačkim vrtićima\n18. februara 2020. 20. februara 2020. Redakcija 0 Comments deca, Grip, PU Rakila Kotarov Vuka, raspust, vrtić, zdravlje\nBroj dece u svim grupama predškolske ustanove “Rakila Kotarov Vuka“ uobičajen je za period zimskog raspusta i respiratornih infekcija rekla je za RTV Gem glavna sestra ove predškolske ustanove Gordana Kulić.\nPrilikom ponovnog dolaska u vrtić, nakon pauze svako dete mora imati potvrdu o zdravstvenom uverenju, podseća Gordana Kulić i dodaje da se tokom celog dana kontroliše zdravstveno stanje dece u vrtiću.\nGordana Kulić glavna sestra\nSezona je virusa i gripa, o čemu najbolje svedoči i odluka o produženom zimskom raspustu ali i mere zabrane posete zdravstvenim ustanovama. Vreme školskog raspusta i zimovanja ali i aktuelna epidemiološka situacija nisu značajno uticali na smanjenje broja dece u vrtićkim i predškolskim grupama u ustanovi ‘’Rakila Kotarov Vuka’’.\nU vrtiću se sprovode sve neophodne preventivne mere, posebna pažnja je posvećena zdravstvenom stanju dece. Ukoliko se uoči da je dete prehlađeno ili lošeg zdravstvenog stanja odmah se kontaktiraju roditelji i sprovode dalje procedure.\nPored svih redovnih higijenskih mera i procedura koje se poštuju, tokom ovog perioda umesto jednom dnevno, dezinfekcija se vrši više puta, ističe Gordana Kulić. U domu zdravlja “Dr Đorđe Kovačević“ od 10. februara d0 31. marta traje izdavanje uputa za prvi razred osnovne škole, a Gordana Kulić podseća roditelje da sve preglede obave na vreme kako bi se izbegle nepotrebne gužve. U ovom procesu zadatak predškolske ustanove je da izda potvrde i uverenja o završenom predškolskom programu.\nShare the post "Zimovanje i grip nisu smanjili broj dece u lazarevačkim vrtićima"\n← U Biblioteci otvorena izložba „Sećanje na Vreoce kojih više nema“\nPrvog dana Sajma turizma Turistička organizacija Lazarevca predstavlja svoju ponudu →


Tajni dokumenti /U Pandora papersu ime i Vučićevog kuma / Radio Sarajevo\nFoto: Promo/Vučić sa kumom Petrovićem\n03. 10. 2021. u 23:42:00 Radiosarajevo.ba\nMilioni dokumenata koji su procurili iz 14 agencija za osnivanje offshore kompanija otkrivaju tajne 35 sadašnjih i bivših svjetskih lidera zajedno sa 400 funkcionera iz više od 90 država.\nNovinarsko istraživanje zasnovano na ovim dokumentima pod nazivom Pandorini papiri (Pandora Papers) otkriva sakrivene poslove kralja Jordana, predsjednika Crne Gore, Ukrajine, Kenije i Ekvadora, premijera Češke Andreja Babiša, bivšeg premijera Velike Britanije Tonyja Blaira, čileanskog predsjednika Sebastiana Pinnera i brojnih drugih, a među njima se nalaze i pojedina imena iz Srbije.\nU papirima se, kad je u pitanju Srbija, pojavljuje ministar finansija Siniša Mali, o kojem je KRIK objavio da novi papiri ukazuju na to da je definitivno bio vlasnik 24 stana, ali i Nikola Petrović, kum predsjednika Srbije Aleksandra Vučića i direktor "Elektromreže Srbije" (EMS) u periodu od septembra 2012. do kraja 2016. godine.\nU tekstu OCCRP-a navodi se da je Petrović postao vlasnik kompanije sa britanskih Djevičanskih Ostrva, koja je osnovana 2016. godine, preko švicarske konsultantske kuće "Fidinam and Alcogal".\nNavodi se da prilikom osnivanja kompanije, Petrović nije obavijestio Alcogal da bi se mogao smatrati politički eksponiranom osobom, iako je toliko blizak sa predsjednikom Srbije, a to je naveo i njegov advokat (da nije politički eksponirana osoba).\nMeđutim, nakon formiranja kompanije Alcogal je otkrio njegovu političku poziciju i zatražio bankovno referentno pismo.\nU tekstu se dalje navodi da je švicarska advokatska kancelarija odbila ovaj zahtjev konsultantske kuće, nudeći da sami napišu referentno pismo, što je Alcogal prihvatio.\nPetrović je držao kompaniju u tajnosti od srbijanskih zvaničnika i nikada je nije prijavio, kao što zakon nalaže, navodi se dalje u tekstu u kom se ističe da im Petrović nije odgovorio na postavljena pitanja.\nTagovi: Aleksandar Vučić Pandora papers Nikola Petrović


RIK proglasio 20 izbornih lista\nPočetak/Stare vesti/Izbori 2016/RIK proglasio 20 izbornih lista\nRepublička izborna komisija večeras je proglasila zbirnu izbornu listu na kojoj je ukupno proglašeno 20 lista.\nPrva na glasačkom listiću biće lista “Aleksandar Vučić – Srbija pobeđuje”. Druga “Za pravednu Srbiju – Demokratska stranka (Nova, DSHV, Z ZS)”, dok će treća biti “Ivica Dačić – Socijalistička partija Srbije, Jedinstvena Srbija – Dragan Marković Palma”.\nSlediće četvrta “Dr Vojislav Šeselj – Srpska radikalna stranka”, a zatim peta “Dveri-Demokratska stranka Srbije – Sanda Rašković Ivić-Boško Obradović”, pa šesta, lista Saveza vojvođanskih Mađara – Ištvan Pastor.\nPod rednim brojem sedam biće lista “Boris Tadić-Čedomir Jovanović-Savez za bolju Srbiju-LDP-LSV-SDS”, a zatim će ići kao osma lista “Muamer Zukorlić – Bošnjačka demokratska zajednica Sandžaka”. Kao deveta biće “SDA Sandžaka-dr Sulejman Ugljanin” i kao deseta lista “Za slobodnu Srbiju – Zavetnici – Milica Đurđević”.\nSledi kao 11. lista “Grupa građana za preporod Srbije – prof. dr Slobodan Komazec”, pa 12. “Ruska stranka – Slobodan Nikolić”, 13. “Republikasna stranka-Republikanus part-Nikola Sandulović” i 14. “Srpsko ruski pokret – Slobodan Dimitrijević”.\nTu su kao 15. “Levica Srbije – Borko Stefanović”, 16. “Dijalog- mladi sa stavom – Stanko Debeljaković”, 17. “Dosta je bilo” Saša Radulović, zatim 18. “Partija za demokratsko delovanje-Ardita Sinani”, 19. “Zelena stranka” i kao 20. “U inat -složno za Srbiju – Narodni savez”.\nPredsednik RIK Dejan Đurđević rekao je da je podneto 30 izbornih lista, da su tri liste povukle kandidaturu – Jedinstvena ruska stranka, izborna lista Nijedan od ponuđenih odgovora i Romska lista, a da je šest odbio RIK.\nOn je istakao da na ovih 20 lista ima 3.270 kandidata za narodne poslanike.\nRIK je doneo i rešenje po kome će se za glasanje na izborima za narodne poslanike skupštine raspisanim za 24. april štampati 6.771.497 glasačkih listića.\nizbori 2016 izborne liste RIK


CIK vrši pripreme za digitalizaciju izbornog procesa - BIGportal.ba\nCIK vrši pripreme za digitalizaciju izbornog procesa\n12 Novembra, 2021 12 Novembra, 2021 082\nIako ne postoji odluka parlamenta BiH, Centralna izborna komisija BiH usvojila je zaključak o izradi projektne dokumentacije za elektronsku identifikaciju birača i slanje rezultata izbora sa biračkog mjesta u Centralnu izbornu komisiju BiH, međutim zbog nedostatka novca i vremena gotovo je sigurno da taj proces neće zaživjeti na sljedećim izborima.\n“Treba nam vrijeme za javnu nabavku i već smo zakasnili. Sve i da izradimo projektnu dokumentaciju u decembru – realizacija zavisi od sredstava, a ako se pojavi i donator javnu nabavku opreme treba završiti u februaru kako bi se sprovele obuke. Samo pod tim uslovima to može biti realna opcija. Radi se o značajnim sredstvima i nisam siguran da će bilo ko od donatora u ovako kratkom vremenu ulaziti u rizik”, rekla je Irena Hadžiabdić, član Centralne izborne komisije BiH.\nOno što je zanimljivo jeste da su gotovo svi članovi CIK-a na juče održanoj sjednici istakli da za elektronsku identifikaciju birača i elektronsko slanje podataka sa biračkog mjesta u CIK nije potrebna izmjena Izbornog zakona BiH.\nIpak, iako nema odluke nijedne zvanične institucije BiH, CIK ne odustaje od projekta digitalizacije izbornog procesa jer, kako su istakli, to je neophodno Bosni i Hercegovini gdje se već punih 11 godina ništa nije promijenilo kada je riječ o izborima i modernizaciji procesa. Takođe, istakli su i da je parlament BiH potpuno inertan po tom pitanju, apelujući na one “kojima su puna usta” digitalizacije i elektronskog glasanja da nešto učine.\n“Nemamo nikakav input od države u kom smjeru treba da se kreće unapređenje procesa kroz uvođenje novih tehnologija. Bez obzira na to, nismo stali sa svojim aktivnostima i tražimo moduse kako bismo bilo koji segment pokušali unaprijediti. S IDDEEA smo identifikovali gdje bismo mogli raditi”, rekao je Željko Bakalar, predsjednik Centralne izborne komisije BiH, dodajući da će se CIK obratiti ponovo parlamentu BiH i upoznati ih s aktivnostima CIK-a u vezi sa projektom elektronske identifikacije birača i transmisije podataka.\nČlanovi Centralne izborne komisije BiH juče su istakli i da javnost, pa i političari koji stalno pričaju o elektronskom glasanju obično ne razumiju taj proces i ne znaju koliki je to posao i koliko vremena treba za njega.\n“Priča se o uvođenju nove tehnologije i elektronskom glasanju iako rijetko ko ima predstavu koliko to košta. Neki pričaju o tome vrlo glasno, a država je CIK dovela do toga da nema 2.000 KM da štampa privremene biračke spiskove. Na sve to, čujemo funkcionere kako treba uvesti elektronsko glasanje za koje trebaju desetine miliona KM”, rekla je Vanja Bjelica Prutina, član Centralne izborne komisije BiH, pišu Nezavisne novine.\nČetiri načina da se oslobodite stresa\n“Osuđeni na smrt”\nHamilton: Pobijediti Ferstapena za osmu titulu bio bi moj najznačajniji trijumf\nBogat program u parku: Pogledajte koje sadržaje donosi “Banjalučka zima” ove sedmice\nPrekinut najveći poznati botnet – zaraženo više od milion računara


RTS :: Gore kontejneri jer građani bacaju pepeo\nSrbija danas Gore kontejneri jer građani bacaju pepeo\nčetvrtak, 15. dec 2016, 14:33 -> 15:33\nGore kontejneri jer građani bacaju pepeo\nTokom grejne sezone, požarevačkom komunalnom preduzeću veliki problem pravi vruć pepeo koji pojedini građani odlažu u kontejnere. To dovodi do čestog paljenja kontejnera, što ugrožava radnike i pravi veliku štetu.\nKada se odžaci u Požarevcu zadime u grejnoj sezoni, tako krenu i kontejneri. Komunalno preduzeće ima obavezu da iznosi pepeo, iako nije komunalni otpad, ali pojedini građani bacaju ga dok je još vruć, pa dolazi do paljenja kontejnera čak dva, tri puta nedeljno, kažu zaposleni.\n"Odmah uzimamo vodu ili vozimo na deponiju da prospemo. Iako je samo 5, 6 kontejnera ispražnjeno u kamion, mora da se ide na deponiju, kako se ne bi zapalio kamion", objašnjava Duan Dibrani, radnik JKP "Komunalne službe" i dodaje da građani obično ne veruju, kada im kažeš da bacaju vruć pepeo. "Oni poriču da je pepeo vruć i smatraju da mi svakako imamo obavezu da ga nosimo, jer plaćaju to."\nU zajednički kontejner pepeo može da baci svako, iz bilo kog dela grada i da se nikada ne sazna ko je. Oni koji imaju svoje kante, nakon lošeg iskustva, razvili su posebne sisteme.\n"Desilo se jednom ranije da bacim vruć pepeo. Od tada, novi pepeo iznesem, ali stavim u drugu kantu. Đubretari ako smatraju da može da se utovari, oni ga nose, ako ne onda ga ostave i ja ga čuvam za sledeći put", kaže Svetozar Miladinović iz Požarevca.\nDirektnu i najveću štetu od zapaljenih kontejnera ima požarevačko Komunalno preduzeće. Indirektno, to može da smanji kvalitet usluga za sve građane.\n"Kontejneri progore vrlo brzo, a moram da kažem da nam ugrožavaju i smećare", istakao je direktor JKP "Komunalne službe" Slobodan Jović i dodao da su imali slučaj paljenja vozila. "U tom slučaju smo primorani da vozač i posada na smećaru izruče smeće bilo gde, čak i u centru grada."\nIz preduzeća Komunalne službe apeluju na građane da čuvaju ono što imaju, jer uskoro stiže 280 novih kontejnera za Požarevac i Kostolac u vrednosti od 12 miliona dinara.


Nemački mediji: Možda je Vučić u pravu za Haradinaja | Vestinet.rs\nPočetna POGLEDI\tNemački mediji: Možda je Vučić u pravu za Haradinaja\nPretpostavke Aleksandra Vučića, da je ostavka Ramuša Haradinaja „politički trik“ nemački dnevnik „Tagescajtung“ ocenjuje kao ne daleko od istine.\nPredsednik Srbije Aleksandar Vučić, ostavku Ramuša Haradinaja nazvao je „političkim trikom“, da bi ovaj mogao da se vrati sa saslušanja iz Haga kao heroj i udvostručiti svoju popularnost.\n„Analitičari ostavku Haradinaja tumače kao borbu za moć u najvišim krugovima vlasti“, navodi list podsećajući na stalne konfrontacije Haradinaja i Hašima Tačija, koje su se zaoštrile nakon što je predsednik privremenih vlasti u Prištini predložio „razmenu teritorija“.\nDnevnik podseća da je pozitivne poene u albanskom stanovništvu Haradinaj osvojio i kada je u novembru uvek takse od 100 odsto, čime je Kosovo reagovalo na „srpske opstrukcije kojima se Prištima drži podalje od međunarodnih organizacija„.\n„Na tom talasu Haradinaj sada ide na sve ili ništa. Ako predsednik Tači u roku od 45 dana ne nađe novu funkcionalnu vladajuću većinu, Haradinaj će dobiti šta je hteo, a to su novi izbori“, ističe „Tagescajtung„.\nTa pretpostavka je realna jer od 1999. do danas nekadašnji “komandanti“ dele moć sa Amerikancima i, u daleko manjoj meri, sa Evropskom unijom“, piše frankfurtski list.\nAleksandar VučićKosovoRamuš Haradinajspecijalni sudSRBIJA


Zemlja poput BiH može uspješno da živi samo uz uvažavanje partnerstva i konsenzusa\n- Do sada nismo imali okupljen tim kao što imamo ovaj put, koji radi na pripremi materijala i dokumenata koji neće biti samo odgovor na deklaraciju SDA. Nema nikakvog bosanskog identiteta, a jedina republika koja ovdje može da postoji jeste RS - rekao je Dodik za "Politiku".\nDodik je istakao kako je bazična stvar ne dopustiti da se zaboravi da su takozvana bonska ovlaštenja potpuna podvala i prevara, da nisu zasnovana na pravu, ali da je na bazi njih, kroz intervencije visokog predstavnika i putem nametanja rješenja, promijenjen politički sistem u BiH.\n- Odbacit ćemo takvu praksu i sama bonska ovlaštenja te o tome zatražiti dijalog s Federacijom BiH, to jest o svim pitanjima koje je nametnuo visoki predstavnik. A to znači od vojske, indirektnih poreza i drugo - rekao je Dodik.\nSmatra i kako nema ništa od priča da će za mjesec biti formirana vlast na nivou BiH, te ističe da će s istekom godine biti izgubljen veliki broj projekata i da sve to govori o jednoj potpuno besmislenoj zemlji.\nOn je rekao da je izborni rezultat jedini uvjet koji treba poštovati, ali da u Sarajevu imaju skrivene namjere jer su unaprijed znali da je nemoguće da insistiraju na pitanju o NATO-u s obzirom na to da iz RS niko neće prekršiti Rezoluciju Narodne skupštine o vojnoj neutralnosti.\n- Istrajavati na tome znači gurati BiH u totalnu blokadu. Godina bez Vijeća ministara svjedoči i o tome da BiH, zapravo, nije ni potrebna jer evidentno može da se živi bez toga. RS je formirala svoju vlast. Nemam više ni volju ni želju, niti moji ljudi insistiraju, da se formira vlast - izjavio je Dodik.\nOn je ponovio da je "pitanje o NATO izmišljeno da Sarajevo ne bi dobilo partnere iz RS" i da takvim ponašanjem pokušavaju napraviti stanje u kome bi bilo normalno da oni koji su dobili legitimitet na izborima ne treba da uđu u vlast, a oni koji su izgubili izbore mogu i dalje da rade.\nGovoreći o triplaterilnom sastanku na kome su, osim njega, bili predsjednik Turske Redžep Tajip Erdoan (Recep Tayyip Erdogan), predsjednik Srbije Aleksandar Vučić i druga dva člana Predsjedništva, Dodik kaže da je pomalo iritantno kada iz Sarajeva na takvim skupovima pričaju kako je sve lijepo u BiH, pa je morao da objasni kako već godinu nema vlast.\nDodik je istakao da im je jasno stavljeno do znanja da uvjetovanje neće proći, te napomenuo kako uvjetovanja niko ne ispostavlja ni iz Republike Srpske, a i te kako bi za to imali razloga.\n- Ali, treba napokon da bude jasno, nećemo ući u NATO, niti ćemo dozvoliti da se krećemo ka toj alijansi, ali možemo sarađivati - rekao je Dodik.\nOn smatra da zemlja poput BiH može uspješno da živi samo uz uvažavanje partnerstva i konsenzusa, ali da su politike, koje dolaze iz Sarajeva, potpuno oprečne tim načelima, te dodao kako ne zna zašto Bosnu još pokušavaju da očuvaju.


Turistički vodič: Srećna Nova u Riju - BalkaniYUm.TV '); } //]]>\nSrećna Nova u Riju\nZa najluđu noć najpopularniji Bali, Tajland, Rio, ali i Ohrid, Pariz, Budimpešta, a ne zaostaju ni skijaški centri u Bugarskoj\nDa li to znači da imamo više novca, tek, ljudi iz agencija tvrde da su interkontinentalne ture za one najegzotičnije novogodišnje destinacije, poput Balija, Kube, Tajlanda ili čarobnog Rija, većinom rasprodate.\nSrđan Marković, stručnjak iz Kontikija, misli da klijenti godinama planiraju ovakva putovanja na koja se odlazi jednom u životu pa se time i objašnjava brza prodaja aranžmana. Odluka je doneta, samo je pitanje vremena i da se pronađe neki dobar razlog, ovaj put novogodišnji doček. Mogu da razmišljaju da li će u Rim – polasci 27. i 30. decembra za 595 evra i doček na rimskim trgovima, ili u Pariz, Budimpeštu za 265 evra četiri dana, ili u Prag. Ipak, doček u Rio de Žaneiru i potom još osam dana u Buziosu, jednom od najpopularnijih letovališta Brazila, i sve to za 2.090 evra, očekuje se i planira ponekad i godinama.\nKo planira putovanje na Bali i Singapur, ili turu od 19 dana za Maleziju, Borneo i potom rajsko ostrvo Benion sa dočekom u nacionalnom parku Katukumbalu u Maleziji, i sve to za 2.290 evra, ne razmišlja previše već se odlučuje za pravu ponudu.\nDrugi talas predstavljaju putnici koji zbog viznog režima rešavaju novogodišnje turističke potrebe još početkom novembra pa se odlučuju za, recimo, kružnu turu od 12 dana po Španiji uz doček u Barseloni, na Tenerifama, a ukupno osam dana na ostrvima večitog proleća Kanarima (polazak 29. decembara za 1.190 evra), ili za božićnu sedmodnevnu turu Rim, Venecija, Firenca, Piza, uz doček u Rimu – autobusom, a potom povratak avionom 2. januara, sve za 445 evra.\nTreći je onaj adrenalinski talas pred Novu godinu kada svi polaze usled novogodišnje euforije bilo gde u krugu Mediterana gde nisu potrebne vize: Egipat, Malta, ili, na primer, Tunis, hotel „Golf rezidens” uz svečanu novogodišnju večeru i doček za osam dana sve za 355 evra ili 14 dana u pet zvezdica za 495 evra.\nBiljana Radulović, vlasnik Top tursa, egzotičnim turama pretpostavlja novogodišnje skijanje u bugarskim centrima Pamporovo, Borovec i Bansko. Smatra da je rana tražnja novogodišnjih aranžmana rezultat više faktora – od viznog režima do pojačanog interesovanja, ali i malih grupa za interkontinentalna putovanja koje zapravo ne odslikavaju masovnost već ekskluzivu. Polasci za Pamporovo 29. decembra uz polupansion u hotelima sa tri i četiri zvezdice za osam dana koštaju od 325 do 400 evra uz doplatu za prevoz od 35 evra, potom Borovec za osam dana i polupansion u hotelima od tri zvezdice 260 evra, a sa četiri 400 evra. Tu su i jeftini apartmani „Maunti rezidens” u Banjskom gde za osam dana po osobi trba izdvojiti 215 evra. Tu je i luksuznije (i skuplje) skijanje u italijanskoj regiji Friuli Venecija Đulija, potom doček u Lisabonu za pet dana od 475 evra u hotelima sa tri zvezdice, Istanbul četiri dana avionom za 270 evra ili šest dana u Atini i doček na drevnim trgovima uz polazak 28. decembara u hotelu sa tri zvezdice košta 370 evra, što i zaokružuje, uz tradicionalne destinacije Kube, Afrike, Azije, ponudu ove agencije za Novu godinu.\nAleksandar Vučković iz Argusa kaže da čarteri za Egipat još traju pa će ih spojiti sa Novom godinom. Želi da ponudi ekskluzivu, ali uviđa da su sve odluke o dočeku pomerene za 15 ili više dana unapred, što zbog viznog režima, što zbog svesti da se najmasovnije pa tako i najjeftinije ture veoma brzo prodaju pa se naši sugrađani trude da ih rezervišu mnogo ranije. Tu su tradicionalni odlasci u Solun (pet dana 185 evra u „Imperijal palasu”) i Atinu – šest dana 229 evra autobusom, ili avionom – 409 evra, u hotelima sa tri i četiri zvezdice. Prag, avionom, košta 419 evra za šest dana, Pariz autobusom devet dana uz fantastični doček ispod Trijumfalne kapije ili na Šanzelizeu za 379 evra.\nTu je i za doček Nove godine uvek sjajno posećena Budimpešta, pet dana, autobusom za 135 evra, ili Istanbul u dve varijante od šest dana 159 evra autobusom ili 289 evra avionom, ali i uvek izuzetna Kuba sa dočekom i četiri dana u Havani i devet u Varaderu za 1.990 evra. Saša Vučković prognozira da će apsolutni hit biti divni Ohrid, kao i svake godine, gde ture nikada nisu manje od dve stotine ljudi i gde naši ljudi obožavaju spontane dočeke uz blisku nam gastronomsku ponudu, ali i makedonski melos. Pet dana uz svečanu večeru i autobuski prevoz košta 175 evra, što je sasvim dovoljan razlog da se mnogi odluče za ovakvu novogodišnju noć koju, sigurno, neće zaboraviti.


PETICIJA ZA POSTAVLjANjE „LEŽEĆIH POLICAJACA” U BAČKOJ ULICI OSTALA BEZ ODGOVORA – Zrenjanin\nIZLOŽBA „NAŠA PRAVA NA NAŠIM REČIMA” PREDSTAVLJA MOST SARADNJE MEKSIKA I ZRENJANINA\nPETICIJA ZA POSTAVLjANjE „LEŽEĆIH POLICAJACA” U BAČKOJ ULICI OSTALA BEZ ODGOVORA\n25/05/2017 01/06/2017 List Zrenjanin\nBez rešenja za brzu vožnju\nDokument koji je potpisalo 58 osoba, koje su se saglasile da je u Bačkoj ulici na Zelenom polju neophodno pooštriti saobraćajne propise i postaviti ležeće policajce, ostala je bez odgovora od nadležnih službi. Peticija koja je podneta krajem prošle godine pridružena je potpisima sugrađana iz istog dela grada, koji su uputili molbu sa istim zahtevima, kako bi se uticalo na neoprezne vozače.\nRazlog oko koga se stotinjak Zelenopoljaša ujedinilo jeste prebrza vožnja u ulici, velika frekvencija vozila ali i bezbednost najmlađih koji svakodnevno ovom ulicom prolaze kako bi došli do svojih Osnovnih škola „Žarka Zrenjanina” i „Dositeja Obradovića”, i koji se igraju ispred svojih kuća. Na ovaj način, kako su ukazali podnosioci peticije koji su posetili i našu redakciju, želeli su bar malo da utiču i na nadležne i na nesavesne vozače, ali su i jedni i drugi ostali gluvi na njihovu molbu.\n– Pismo je stiglo jedino iz nekadašnje Direkcije za izgradnju i uređenje grada u kome su nas izvestili da preduzeće jeste, odnosno, tada je još uvek bilo, nadležno za postavljanje „ležećih policajaca” ali da se dozvola i nalog za postavljanje ovog saobraćajnog obeležja dobija iz Odseka za poslove iz oblasti saobraćaja pri Gradskoj upravi. Nažalost, nama se iz Gradske kuće niko nije javio, mada smo peticiju sa istim zahtevima poslali i na njihovu adresu, i to Saši Santovcu i Mirku Petroviću, načelniku ovog odseka – kaže za „Zrenjanin” jedan od podnosioca peticije.\nNije na odmet podsetiti i da su krajem prošle godine, a u okviru pojačanog održavanja saobraćajne signalizacije, na više raskrsnica u gradu postavljeni „ležeći policajci” kako bi se, prema rečima nadležnih, povećao nivo bezbednosti saobraćaja na tim raskrsnicama. Vrednost ovih radova iznosila je oko 2 miliona dinara, a ležeći policajci su postavljeni na raskrsnicama Baranjska – Hercegovačka, Cara Lazara – Sarajevska, 9. januara – Stražilovska, 9. januara – Zdravka Čelara, Zdravka Čelara – Koste Abraševića i 20. oktobra – Stražilovska.\nSugrađani sa Zelenog polja su ukazali i na ideju koju su radi da sprovedu u delo, a to je da sami finansiraju postaljanje „ležećih policajaca”, ukoliko bi dobili dozvolu za to. Međutim, nedostatak političke volje verovatno je, pored sredstava, jedan od razloga što se ovaj problem ne rešava.S. Vorkapić\nPETICIJA ZA „LEŽEĆE POLICAJCE” NA ZELENOM POLJU BEZ ODGOVORA\nPODNETA PETICIJA ZA „LEŽEĆE POLICAJCE” U BAČKOJ ULICI\nJOŠ UVEK BEZ REŠENJA ZA BRZU VOŽNJU NA ZELENOM POLJU\n← MINISTARSTVO KULTURE PODRŽALO BIBLIOTEKU „JOVAN DUČIĆ” SEČANj\nKarbijev smeh… →


Povezano: Obaveštenja putem e-pošte za propuštene poruke za organizovanje жaskanja i grupa\nMožete da komunicirate sa saradnicima u razgovorima o bezbednoj organizaciji i organizacijama organizacije. Organizacioni razgovori i grupe uključujete osobe unutar i izvan vaše organizacije. To omogućava osobama iz više organizacija da lako sarađuju. Svako u vašoj organizaciji koji ima važeći Office 365 nalog za posao može da učestvuje. Neke funkcije su:\nAdministratori organizacije mogu da postave smernice za ograničavanje kopiranja, deljenja i prosleđivanja iz organizacionog razgovora. Da biste odredili smernice, idite na kaizala portal za upravljanje programom _gt_ Settings = gt_ Policy/polisa stanara izaberite smernice.\nAdministratori organizacije i administratori mogu da postave smernice za organizacije za organizaciju. Da biste odredili smernice na nivou grupe, idite na karticu karizala Management portal programa degt_ Group _gt_ izaberite grupu _gt_ da biste izabrali stavku pored imena grupe u programu druљtvo.\nKontrola pristupa Administrator organizacije ili administrator grupe mogu da postavljaju smernice kako bi se dozvolilo da samo osobe koje su se prijavile na Office 365 naloge za rad pristupe njihovim organizacijama. Organizacioni razgovori zahtevaju da se ljudi uvek prijave. Pored toga, administratori organizacije mogu da onemoguće korišćenje Kaizala u organizaciji. (Više informacija potražite u članku Omogućavanje ili onemogućavanje Kaizala Pro za vašu organizaciju.)\nDa biste kreirali organizacije za organizaciju i razgovore, prijavite se na Office 365 nalog za posao na Kaizalu.\nMožete da kreirate organizovanje razgovora sa bilo kim u organizaciji sa važećim Office 365 nalogom za posao. Pratite ove korake:\nPrijavite se u Office 365 nalog za posao na kaizala (profil _ gt_ povezan nalog za Office _gt_ prijavite se na svoj poslovni nalog.)\nDodirnite ime osobe u ćaskanju da biste prikazali AAD atribute kao što su e-pošta i oznaka. Ime organizacije i savet za alatke koji objašnjavaju organizovanje razgovora i grupa će takođe biti vidljivi.\nPo podrazumevanoj vrednosti, svaka grupa koju kreirate na aplikaciji je privatna. Kao administrator grupe, ove grupe možete da dodate u organizaciju ako ste prijavljeni na svoj Office 365 nalog za posao u okviru aplikacije kaizala (profil povezani nalog za Office\nDa biste dodali grupu u organizaciju, idite na stavku profil grupe = gvp dodirnite više u gornjem desnom uglu slike grupe u programu To konvertuje privatnu grupu u grupu organizacija.\nSve grupe organizacije se pojavljuju na Kaizala upravljačkom sistemu. Da biste videli sve grupe organizacije, idite na Kaizala Management portal za SharePoint/ grupe.\nIkona "Office 365" se uvek nalazi na ćaskanju Avatara\nNema ikone Office 365 u okviru Avatar grupe ili profila grupe\nObaveštenja putem e-pošte za propuštene poruke za organizovanje жaskanja i grupa


Na levoj obali novi dom zdravlja, vrtić i kanalizacija, a razmatra se konačno i nova opština - www.lobi-info.rs\nNa levoj obali novi dom zdravlja, vrtić i kanalizacija, a razmatra se konačno i nova opština\nMarija K. 9. januara 2020., 14:18 5.8k Views\nGostujući u jutarnjem programu, predsednik opštine Palilula Aleksandar Jovičić je sumirajući rezultate iz predhodne godine, najavio i izgradnju novog vrtića u Borči.\nKako naselja na levoj obali svakodnevno rastu, broj sugrađana u komšiluku raste, pa nam već godinama manjka kako škola, tako i vrtića i to u svim naseljima leve obale.\nPrema ovim najavama, na parceli na kojoj su započeti radovi na izgradnji novog doma zdravlja, trebalo bi da bude izgrađen i novi vrtić.\nTrenutno se radi na pribavljanju svih potrebnih dozvola i rešavanju imovinskog stanja zemljišta, a sa izgradnjom bi trebalo da se krene tokom ove godine.\nOpština je preuzela ingerencije i za uređenje međublokovskih prostora, pa će sredinom ove godine da se krene sa uređenjem zelenih površina i drugih sadržaja koji se nalaze unutar stambenih blokova.\nOvakve vrste radova najavljene su za sada stambenim blokovima u Borči, a obuhvatiće i uređenje igrališta i teretani na otvorenom.\nKako Jovičić kaže, trenutno se radi i na tome da se uđe u proceduru za formiranje nove opštine na levoj obali, koja bi bila osamnaesta beogradska opština. Ovo je ideja koja postoji decenijama unazad, ali još uvek se čeka na realizaciju.\nSugrađani koji žive u naselju Krnjača, i to na potezu od Pančevačkog mosta pa sve do raskrsnice kod Koteža, mogu se nadati da će se napraviti ozbiljan pomak na projektu izrade kanalizacije.\nOd 13. januara ekipe na terenu dostaviće sugrađanima u ovom delu leve obale na potpisivanje sporazum, tačnije odobrenje da projektanti i geometri mogu od proleća da pristupe njihovim privatnim posedima.\nNa ovaj način biće prikupljeni podaci o tome gde će se graditi revizioni šahtovi. Ono što je pogodnost je da prema najnovijem projektu ove šahtove neće finansirati sugrađani, već će i revizione šahtove finansirati grad i opština.\nOvim ćemo sugrađane osloboditi velikog troška koji ne bi svako mogao da priušti, ali zato je potrebno da projektanti uđu u svako dvorište i izmere kote. Građani će plaćati samo priključak na mrežu, a priključak će koštati oko 70.000 dinara sa rokom otplate na 5 godina.\nKako Jovičić dodaje, plan je da u nardnih 5 do 6 godina čitava leva obala ima izgrađenu kanalizacionu mrežu.\nKako se projekat kanalizacione mreže na levoj obali gradi iz kredita Evropske Investicione Banke, možemo imati određenu garanciju jer EIB će redovno vršiti kontrolu utrošaka namenskis sredstava kao i zadatih rokova izgradnje.\nDakle, ako se osvrnemo najave iz januara prethodne godine, o čemu više možete pročitati OVDE, obećanja sugrađanima sa leve obale ostaju gotovo ista.\nPrethodna objava Film „1917“ – epska priča o ratu i herojstvu stiže u bioskope\nSledeća objava U požaru na Zrenjaninskom putu stradala starija ženska osoba\nU požaru na Zrenjaninskom putu stradala starija ženska osoba


Banja Luka: 131 par cipela i sjećanje na stradale u saobraćajnim nesrećama - Klix.ba\nBiH Banja Luka: 131 par cipela i sjećanje na stradale u saobraćajnim nesrećama\nBanja Luka: 131 par cipela i sjećanje na stradale u saobraćajnim nesrećama\nPovodom obilježavanja Svjetskog dana sjećanja na žrtve saobraćajnih nesreća, danas su na Trgu Krajine u Banjoj Luci upaljene svijeće, položeno cvijeće i 131 par cipela kao podsjećanje na one koji su u toku prošle godine izgubili život u saobraćajnim nezgodama u ovom entitetu.\nDirektor Agencije za sigurnost saobraćaja RS-a, Milija Radović je ovom prilikom rekao da svi treba da se zapitamo da li dovoljno radimo na tome da smanjimo broj saobraćajnih nezgoda jer su one na drugom mjestu uzroka smrti ljudi u dobi od 14 do 29 godina.\nDodao je i da će ove godine broj stradalih biti i veći obzirom da je tokom prvih devet mjeseci ove godine u saobraćajnim nesrećama na putevima u RS-u život izgubilo 118 osoba. Naveo je da je najčešći uzrok saobraćajnih nezgoda vožnja neprilagođenom brzinom i pod dejstvom alkohola.\nPovodom obilježavanja Svjetskog dana sjećanja na žrtve saobraćajnih nesreća, koji se ove godine obilježava pod sloganom "Vrijeme je da se sjetimo – reci NE nezgodama na putevima!" upriličene su brojne aktivnosti, ali i prezentacija mjera kako bi saobraćajnih tragedija u budućnosti bilo što manje.\nIscenirana je i saobraćajna nezgoda sa dva oštećena vozila, povrijeđenim osobama, a tu su bila i vozila hitne pomoći, vatrogasaca i policije.


Jeftini letovi iz Uliastai do Palestine - Avio karte Uliastai Palestina - eSky.rs\nAvio karte iz Uliastai do Palestine\nPretražite letove iz Uliastai do Palestine\nProverite najbolje prilike za letove iz Uliastai do Palestine\n✔ Postoje li posebne ponude za letove iz Uliastai do Palestine na eSky.rs?\n✔ Mogu li se pobrinuti za osiguranje prilikom rezervacije leta iz Uliastai do Palestine?\n✔ Ako rezervišem let iz Uliastai do Palestine, mogu li da rezervišem ujedno i smeštaj?\n✔ Koje avio-kompanije nude letove iz Uliastai do Palestine?\nBudite sigurni, da na eSky.rs ponuda letova iz Uliastai do Palestine uključuje ne samo niskotarifne avio-kompanije, već i one koje su specijalizovane za visoki standard.\nJeftini letovi do Mongolije Jeftini letovi iz Mongolije Jeftini letovi za Ulanbator Jeftini letovi iz Ulanbatora Jeftini letovi za Tuvumbu Jeftini letovi iz Tuvumbe\nJeftini letovi do Severne Koreje Jeftini letovi iz Severne Koreje Jeftini letovi do Loreto Intl Airport Jeftini letovi od Loreto Intl Airport


Za 23. novembar najavljena poseta predsednika Vlade Republike Srbije Aleksandra Vučića sedištu NATO-a u Briselu je korak ka smirivanju tenzija na Balkanu i prilika da se u Srbiji više promoviše saradnja sa NATO blokom. Neki analitičari kažu i da je pozicija Srbije između NATO i Rusije jako osetljiva, da je na snazi drugi hladni rat u kome se balkanska zemlja našla u sredini, a da je poseta Briselu šansa da se ostvare čvršće veze sa zapadnom alijansom.\n“Aktuelna bezbednosna situacija u našem neposrednom okruženju i do sada je bila tema mnogih razgovora i zasedanja, ali kako se intenzivira pitanje migrantske krize i terorizma, uz povratak dobrovoljaca ISIL-a na Balkan, kao i političke tenzije na relaciji Sarajevo-Banja Luka, svakako ima uticaja na to da se sastanak održi u ovom trenutku. Jasno je da je regionalna stabilnost i mir na Balkanu prioritet svih, pa čak i NATO-a, i otuda ne treba da čudi trenutak u kome dolazi do ovog susreta,“ kaže Vlade Radulović, izvršni direktor Atlantskog saveta Srbije.\nI sam premijer Srbije je izjavio u razgovoru za italijansku "Republiku" da su “napetosti koje su se vratile na Zapadni Balkan na najopasnijem nivou još od kraja ratova iz 90-ih godina prošlog veka”.\nRukovodstvo Republike Srpske organizovalo je 25. septembra referedum na kojem se većina izašlih građana izjasnila da podržava 9. januar kao praznik državnosti, a koji je Stejt department osudio i ocenio kao ilegalan.\n“Jake su emocije trenutno u regionu, a ratnohuškačka propaganda je na snazi i NATO mora da vodi računa kakvu će podršku da pruži Srbiji sada. Poseta dolazi u trenutku kada će naići ruski talas odobravanja u Srbiji jer je Moskva podržala referendum u Republici Srpskoj,” kaže za Glas Amerike vojni analitičar Aleksandar Radić.\nZapadne vlasti su pozdravile odluku zvaničnnih vlasti u Beogradu da ne podrže održavanje referenduma u RS i mnogi su ocenili Srbiju kao veliki faktor stabilnosti na Balkanu.\nBoško Jakšić, dugogodišnji novinar i komentator lista Politika, posetu Vučića NATO-u vidi kao važnu iz dva razloga.\n“Značaj ove posete je veliki jer je to prva poseta na tom nivou od kada je potpisan IPAP sporazum sa NATO, to je na jedan način pečatiranje jednog važnog dogovora, posle susreta koji je premijer imao sa američkim potpredsednikom Bajdenom, a imajući u vidu da je vojna saradnja Srbije i SAD kao vodeće zemlje NATO-a, najvažnija komponenta bilateralnih odnosa Srbije i SAD, onda je u tom kontekstu to važno. Druga stvar koja je mnogo aktuelnija, a koju će u štabu NATO želeti da čuju od srpskog premijera je kakav će biti njegov stav uoči dolaska ruskog premijera Medvedeva u Beograd,” navodi Jakšić.\nPoseta ruskog premijera Dimitrija Medvedeva Srbiji najavljena je okvirno za oktobar. Saradnja Beograda i Moskve sada uglavnom jača kroz prisustvo ruskih medija i otvaranje nevladinih organizacija, a u parlamentu su i stranke koje otvoreno zagovaraju antievropsku i prorusku politiku.\nSa druge strane Srbija je okružena zemljama koje su ili članice NATO, kao što su Rumunija, Mađarska i Hrvatska, ili imaju jako prisustvo NATO trupa na terenu, kao što je to slučaj na Kosovu i Bosni i Hercegovini.\n“Čini se da je saradnja sa NATO na margini i medijski izgleda da sarađujemo više sa Rusima“, kaže vojni analitičar Radić i dodaje da se“postavlja pitanje kako da Vučić strateški promeni sliku da je Srbija okrenuta Rusiji”.\nU međuvremenu, Srbija jača saradnju sa NATO, a poslednji veliki korak je bila ratifikacija IPAPa, odnosno individualnog akcionog plana, što je najdalji korak koji može da učini zemlja koja nema aspiracija da postane član Alijanse.\nU 2015. godini srpska vojska je učestvovala u 197 različitih projekata i aktivnosti sa NATO-om, a u samo 36 sa Rusijom.\nDa je pozicija Srbije teška na sredini između politike Istoka i Zapada i da zemlja konstantno balansira na političkoj, vojnoj i ekonomskoj klackalici, analitičari se uglavnom slažu.\n"Ako govorimo o drugom hladnom ratu između Rusije i Zapada, ima elemenata o koji govore u prilog tome. A što se tiče prelamanja tog odnosa preko Balkana, tu se govori o reakciji Moskve koja poručuje - ako vi hoćete da nas destabilizujete u Ukrajini, onda smo mi u stanju da vam pokažemo da smo u mogućnosti da destabilizujemo neka druga područja i to bi moglo da se evidentira po uticaju Rusije u političkim potresima u Crnoj Gori, Makedoniji, da ne govorim o zaštiti njihovog bastiona ruskog interesa koji se zove Republika Srpska," objašnjava Jakšić.\nPrilikom zasedanja Generalne skupštine Ujedinjenih nacija u Njujorku premijer Vučić se sastao sa generalnim sekretarom NATO Jensom Stoltenbergom. Tom prilikom se osvrnuo na izjavu generala NATO Petra Pavela da je Balkan još potencijalni izvor ratnih sukoba i izjavio da je ovim stavom “razočaran”.\nDirektor Atlantskog saveta u Beogradu Vlade Radulović definiše koje su to grupe koje se percipiraju kao potencijalno najopasnije po bezbednostu u regionu.\n“Balkan u određenom kontekstu svakako može predstavljati krizno područije, ali kada to kažem, pre svega mislim na bezbednosne izazove, rizike i pretnje koje se tiču terorizma i radikalnog, odnosno militantnog islama. Direktnije, kada govorim o potencijalnim ratnim sukobima na ovim prostorima, pre svega mislim na one države sa čijih teritorija u regionu odlazi najveći broj budućih boraca Islamske Države, a to su teritorije Bosne i Hercegovine, Kosova pa i Makedonije. Migrantska kriza i povratak dobrovoljaca sa sirijskog i iračkog ratišta, upravo su najveća pretnja po mir na Balkanu,” objašnjava Radulović.\nOn zaključuje i da “Balkan zbog navedenih bezbednosnih izazova sa kojima se suočava, zaista predstavja potencijalni prostor za izbijanje konflikta i oko toga su svi saglasni. Na kraju krajeva i izjave domaćih zvaničnika govore u prilog tome”.\nKomentator Politike Boško Jakšić kaže i da su potencijalno goruće tačke u regionu indetifikovane davno, ali da ne vidi opasnot od mogućeg ratnog sukoba.\n“Postoji jedna permanentna, tinjajuća opasnost od koflikata u regionu. U krajnjoj liniji NATO i SAD su identifikovale tri tačke u regionu to su Bosna, Makedonija i Kosovo. Ništa se oko toga nije promenilo poslednjih godina, a negde se konflikt i zaoštrio, ali ipak je sve to daleko od vojnog konflikta,” kaže Jakšić.\nSrbija je 2012. godine kao deo saradnje sa Rusijom otvorila Rusko-srpski humanitarni centar u Nišu, bazu za pomoć u vanrednim situacijama kao što su elementarne nepogode, a i održala nekoliko zajedničkih vojnih vežbi sa ruskom vojskom kao što je ona iz 2014. godine u Nikincima u Vojvodini. Za jesen ove godine zakazane su zajedničke srpsko-belorusko-ruske vežbe vazdušno-desantnih snaga pod nazivom Slovensko bratstvo 2016.\n“Sve u svemu, jasno je da vežbe sa Rusijom apsolutno neće promeniti politički put Srbije koji je usmeren ka Evropi, mada pojedina pitanja poput Rusko-srpskog humanitarnog centra u Nišu i diplomatskog statusa osoblja koje tamo boravi mogu biti razlog određenih političkih pritisaka,” navodi Radulović.\nJakšić se slaže i kaže da će jedna od tema razgovora svakako biti i pitanje baze na jugu Srbije, kao i status ruskog osoblja koje se tamo nalazi.\n“Simbolika ruske baze u Nišu će upravo biti jedno od tih pitanja za Vučića na sastanku u Briselu i koliko za sada znamo srpski premijer nije spreman da odgovori ruskom zahtevu da rusko osoblje tog centra dobije diplomatski pasoš,” rekao je Jakšić u razgovoru za Glas Amerike.


Lažna vest: 10 miliona ukrajinaca uskraženo pravo glasanja na predsedničkim izborima | StopFake\nLažna vest: 10 miliona ukrajinaca uskraženo pravo glasanja na predsedničkim izborima\nNa propagandnom sajtu Tsargrad.tv navodi se da je 10 miliona birača uskraćeno pravo glasa na predsedničkim izborima u Ukrajini. Izveštaj se odnosi na Ukrajince koji žive u Ruskoj Federaciji i na Donbasu. Broj ukrajinskih građana koji žive u Rusiji i na okupiranim teritorijama u Donbasu je zapravo bliži 6 miliona, i oni zapravo mogu da glasaju na predsedničkim izborima u Ukrajini.\nScreenshot of tsargrad.tv\n“Ovo su prvi izbori na kojima su zabranjeni posmatrači iz Rusije. Osim toga, glasačke stanice u Rusiji i Donbasu nisu otvorene. To znači da je 10 miliona birača odbijeno da glasaju, ”- piše na sajtu Tsargrad.\nScreenshot of radiosvoboda.org\nPrema studiji pod nazivom “Okupirani Donbas: Ekonomija, demografija i lobističke grupe. Strategije za Ukrajinu ”, koju su sproveli Centar za istraživanje Rusije i okupiranih teritorija i publikacija“ Delovaja Stolica ”, nema više od 3,2 miliona ljudi koji žive na teritorijama Luganska i Donjetska, bar na onim delovima koji su pod kontrolom separatista. Studija je sprovedena na osnovu podataka dobijenih od Državnog odbora za statistiku Ukrajine, Savezne migracione službe Rusije i takozvanih „statističkih agencija“ DNR i LNR kao i drugih izvora.\nTakođe, ministar inostranih poslova Ukrajine Pavlo Klimkin je ranije napomenuo da je 2018. godine skoro tri miliona Ukrajinaca boravilo na teritoriji Ruske Federacije. U aprilu 2018. godine, Klimkin je primetio da je nekoliko hiljada Ukrajinaca bilo upisano u državnom registru birača koji žive u Rusiji, “prema tome, tvrdnja da će seljenje tri biračka mesta (izd. Sa sedištem u Ruskoj Federaciji) lišiti milione Ukrajinaca prava glasanja, manipulativno je. “\nKao što je ranije izvestio StopFake, Ukrajincima koji žive u Ruskoj Federaciji ili na okupiranim teritorijama Donbasa, nije uskraćeno pravo glasa.\nPavlo Klimkin je na blogu za Ukrajinsku Pravdu naglasio da Ukrajinci koji trenutno borave u Ruskoj Federaciji mogu glasati na biračkim mestima prema njihovoj registraciji (gdje im je registrovano mesto boravka) – jedini uslov je da to mogu da potvrde donošenjem biračkog listića. Sve zainteresovane osobe mogu bezbedno, u skladu sa svim demokratskim normama i međunarodnim standardima, glasati na izborima u ukrajinskim ambasadama u Gruziji, Finskoj i Kazahstanu. Postoje i uputstva za građane Ukrajine koji se nalaze na privremeno okupiranim teritorijama Donbasa. .


Milinković: Napašćemo Steauu\nBeta 4. avgusta 2015. 15:40\nTrener fudbalera Partizana Zoran Milinković rekao je danas da će njegova ekipa u revanš utakmici trećeg kola kvalifikacija za Ligu šampiona igrati ofanzivno.\n„Svesni smo našeg zadatka, snage protivnika i zaista se trudimo da se maksimalno dobro pripremimo za sutrašnji meč. Mi ćemo pokušati da nametnemo naš ritam igre“, rekao je Milinković na konferenciji za novinare na stadionu Partizana.\nPartizan sutra dočekuje Steauu u revanš utakmici trećeg kola kvalifikacija za Ligu šampiona. U prvom meču, koji je odigran pre nedelju dana u Bukureštu, rezultat je bio 1:1.\n„Steaua bolje igra na strani. Oni su iskusna ekipa i znaju da igraju da brz napad, kontranapad… Mi ćemo pokušati da to sprečimo. Partizan će biti ofanzivno orijentisan sa željom da postigne gol i pobedi“, rekao je Milinković.\nTrener Partizana je naveo da u ekipi nema „većih“ problema kada su povrede u pitanju i istakao da je Abubakar Umaru spreman za utakmicu, a da će se posle večerašnjeg treninga znati da li će protiv Steaue igrati i Valerij Božinov.\n„Videćemo stanje Božinova, on trenira, danas će ući u ritam tima, to je jedina enigma…“, rekao je Milinković.\n„Kao što sam i pred početak ovog dvomeča rekao, Partizan želi da prođe u narednu rundu i da bude bolji u dva meča. Verujemo da je, uz podršku naših navijača, ekipa sprema da prođe zaista jakog protivnika“, dodao je on i dodao da će crno-beli biti spremni i za eventualno izvođenje jedanaesteraca.\nNa pitanje rumunskih novinara kakvu reakciju navijača očekuje ako Steaua povede, Milinković je naveo da veruje da će navijači biti uz tim bez obzira koji scenario bude na terenu.\nPartizan je u subotu izgubio od Novog Pazara sa 2:3 u trećem kolu Super lige Srbije. Milinković je na teren u Pazaru izveo kombinovani sastav, pa je novinare zanimalo da li je to uradio da bi odmorio igrače ili da ih sačuva od povreda.\n„Ja bih zaista stavio tačku na tu utakmicu, jer vidim da je proteklih dana mnogo toga otišlo na račun Partizana. Ima nekoliko stvari, ne samo utakmica sa Steuom, bilo je razgovora i sa medicinskim timom, rađene su analize koliko su igrači bili opterećeni. Od početka smo krenuli u jako dobrom ritmu, desio se kiks gde nismo očekivali, takve stvari se dešavaju u fudbalu“, rekao je Milinković.\nFudbaler Partizana Abubakar Umaru rekao je da očekuje tešku utakmicu, ali da veruje u uspeh svoje ekipe.\n„Mislim da neće biti laka utakmica, oni dobro igraju na strani. Verujem u ekipu, u saigrače i ako svi igramo kako umemo neće biti problema. Navijači treba da ispune stadion, da nam daju podršku. Ovo je jedna od najbitinijih utakmica u sezoni i treba nam podrška sa tribina. Idemo svi zajedno da slavimo pobedu“, kazao je Umaru.\nGazda Steaue Điđi Bekali je nakon prve utakmice rekao da Partizan ne bi dao gol ni da se utakmica igrala „još 2.000 godina“.\n„On može da priča šta hoće, mi igramo na terenu, mi igramo za pobedu. Poštujem Bekalija, on uvek kaže šta misli, ja nemam problem s tim. To je njegov tim, on navija za svoj tim, ali mi igramo za pobedu“, rekao je Umaru.\nRevanš utakmica trećeg kola kvalifikacija za Ligu šampiona između Partizana i Steaue igra se sutra od 20.30 na stadionu u Humskoj.


Da li nam "juranjava" za liderskom pozicijom donosi efikasan meč? - Sportske novosti\nNaslovna H2H Da li nam “juranjava” za liderskom pozicijom donosi efikasan meč?\nDa li nam “juranjava” za liderskom pozicijom donosi efikasan meč?\nU terminu od 02 časova nakon ponoći, očekuje nas još jedna utakmica „Major League Soccer (MLS)“, u kojoj će se sastati Minnesota i Sporting Kansas!\nMinnesota se trenutno nalazi na 9. mestu na tabeli sa 35 osvojenih bodova i gol razlikom 44:63. Nakon 30 odigranih utakmica, zabeležili su (10 pobeda, 5 remija i čak 16 poraza). Pred svojim navijačima, Minnesota ne blista, a nakon 16 odigrana meča, uspeli su da ostvare skor od (7 pobeda, 3 remija i 6 poraza).\nZa ovaj meč trener domaće ekipe, Adrian Heath, neće moći da računa na povređene Tomasa de Vilardija i Bernarda Anora! Kao i opravdano odsutne igrače zbog obaveza sa reprezentacijama, Majkl Boksal, Francisko Kalvo, Johan Venegas i Kevin Molino!\nSporting Kansas je trenutno nalazi na visokom 3. mestu na tabeli, sa 47 osvojenih bodova i gol razlikom 37:24. Posle 30 odigranih kola, uspeli su da ostvare skor od (12 pobeda, 11 remija i 7 poraza). Na strani, Sporting igra jako loše, do sada su odigrali 14 mečeva, a zabeležili su (samo 2 pobede, 6 remija i 6 poraza).\n“Čarobnjaci” trenutno zaostaju samo 4 boda u odnosu na prvoplasirani Vancouver i zaočekivati je da oni danas svim snagama krenu na pobedu. Na ruku im ide i činjenica da imaju i utakmicu manje od lidera na tabeli!\nZbog obaveza sa reprezentacijama, na večerašnjem meču neće nastupiti, Beni Feilhaber, Džejms Musa, Kevin Oliveira, kao i Soni Sad!\n15.06.17 USO Sporting Kansas City Minnesota 4 : 0\n03.06.17 MLS Sporting Kansas City Minnesota 3 : 0\n07.05.17 MLS Minnesota Sporting Kansas City 2 : 0\n16.06.16 USO Minnesota Sporting Kansas City 1 : 2\n19.06.14 USO Sporting Kansas City Minnesota 2 : 0\nNa poslednjih 5 međusobnih duela ove dve ekipe mogli smo da gledamo jako dobre utakmice! Međutim, ono što je jako interesantno, od sezone 2014/15, ovi rivali redovno igraju u rasponu od “2-4”.\nUkoliko mislite da će i šesti put zaredom biti prolazan tip 2-4, kladionica Maxbet nudi kvotu u visini od 1,50. Srećno!\nMajor League Soccer (SAD)\nPrethodni tekstČačić dobio otkaz!\nSledeći tekstSrbija, zapravo, jeste zemlja sporta!\n[PREMIUM] Serija A, najava, predlozi za klađenj (SUBOTA)


Umetnička radionica za decu u subotu u Galeriji fresaka - Detinjarije\nUmetnička radionica za decu u subotu u Galeriji fresaka\nNarodni muzej organizuje radionicu za mlade od 10 do 14 godina Odlivak a šta je to? u Galeriji fresaka u subotu 21. februara od 12 do 14 časova. Tokom radionice učesnici će se, u saradnji sa restauratorom Narodnog muzeja Markom Stamenkovićem, upoznati sa konzervacijom i restauracijom kroz aspekte kopiranja gde će…\nTokom radionice učesnici će se, u saradnji sa restauratorom Narodnog muzeja Markom Stamenkovićem, upoznati sa konzervacijom i restauracijom kroz aspekte kopiranja gde će im biti predstavljeni i različiti materijali u kojima se radi, od kamena do bronze. Poseban akcenat će biti na kopiranju – zašto nam je ono bitno, kako se radi i koje su razlike između kopija fresaka i odlivka u tehničkom aspektu?\nNakon teorijskog dela preći ćemo na fazu izrade odlivka predmeta, kopije konzole Aždaje, deo kamene plastike manastira Dečani, koji se nalazi u fondu Galerije fresaka. Inspirisani motivom konzole osvrnućemo se i na mitološka bića u srednjem veku.\nPrijave za učešće se vrše slanjem poruke na email email adresu eduka@narodnimuze.rs\nTagovi :dečji klub narodnog muzeja, Galerija fresaka, Marko Stamenković, Odlivak šta je to?, radionica za decu


Od novembra na čelo KFOR-a dolazi mađarski brigadni general Ferenc Kajari\nTaktički rezervni bataljon KFOR na vežbi sprečavanja nasilja 2019. (foto: jfcnaples.nato.int/kfor)\nOd novembra 2021. na čelu KFOR-a po prvi put biće jedna država regiona. Italijanskog generala Franka Federičija zameniće mađarski brigadni general Ferenc Kajari, saznaje Balkanska bezbednosna mreža.\nOn važi za iskusnog obaveštajnog oficira sa dugogodišnjim iskustvom u mirovnim misijama. Na čelu međunarodnih vojnih snaga na Kosovu će biti do novembra 2022. Mađarski kontigent sa 432 vojnika treći je po veličini u KFOR-u, odmah iza SAD i Italije.\nKajari je već bio angažovan na zadacima na Balkanu. Tokom 1996. bio je oficir za vezu mađarskog kontigenta pri mirovnim snagama IFOR u Bosni u Hercegovini, 2004. je bio savetnik EU u Darfuru, služio je u misiji ISAF u Avganistanu i u NATO komandi u Norfoku u Virdžiniji.\nBrigadni general Ferenc Kajari (foto: honvedelem.hu)\nOvo će biti prvi put da NATO jednoj zemlji regiona poverava komandna funkcija u KFOR-u.\nU nedavnom intervjuu za Balkansku bezbednosnu mrežu načelnik generalštaba Mađarske vojske general Ferenc Korom objasnio je da ova misija za tu zemlju od velikog značaja i da su zato tražili podršku Alijanse za komandnu funkciju.\nOd 2000. do danas komandanti KFOR-a bili su iz Italije (dvanaest), iz Velike Britanije (jednom), Francuske (tri puta), Nemačke (sedam puta), Norveške (jednom) i Španije (jednom).\nPod Kajarijevom komandom u KFOR-u biće i mađarski Taktički rezervni bataljon KTBRN koji se smatra ključnom interventnom snagom za zaštitu stanovništa i sprečavanje eventualnog nasilja kakvo se dogodilo 2004. godine.\nKajari je nedavno ocenio da je bezbednosna situacija na Kosovu “mirna ali krhka” i da se taj prostor i dalje suočava sa izazovima.\nKao glavne izazove on je naveo nepovoljnu ekonomsku situaciju, neuspeh vlada da rade u punom mandatu, povratak militantnih religioznih ekstremista iz nekadašnje Islamske države, koji zajedno sa organizovanim kriminalnim grupama "utiču na značajan deo mlade nezaposlene populacije na Kosovu" i migrantsku krizu.\n“Očekujem veći procenat diplomatskih zadataka od čisto vojnih aktivnosti” rekao je Kajari o svom budućem agažmanu u KFOR-u, dodajući da je povoljna bezbednosna situacija doprinela da se broj vojnika u toj misiji sa početnih 50.000 smanji na sadašnjih 3.500.\nI dok Mađarska jača ulogu u vojnoj misiji na Kosovu, Slovenija je rešila da je smanji.\nSlovenački ministar odbrane Matej Tonin najavio je smanjenje kontigenta u KFOR i povećanje učešća u misiji EUFOR u BiH, i drugim operacijama EU i NATO. On je dodao da će i pored toga misija na Kosovu ostati najbrojniji angažman Slovenije van svojih granica.


Fudbalerke Sloge pune optimizma pred duel sa Karađorđem - PressLider.rs\nFudbalerke Sloge pune optimizma pred duel sa Karađorđem\n4. maja 2018. Marina Trmčić\t0 Comments duel, FK Karađorđe, fudbalerke, Kraljevo, optimizam, Sloga 036, Topola\nKraljevo – Fudbalerke kraljevačke Sloge odigraće u nedelju prvenstveni susret protiv ekipe Karađorđa sa početkom u jedanaest časova u Topoli, u okviru Razvojne lige Srbije.\nPrema rečima Kraljevčanke, Sandre Baščarević, ona i njene saigračice su veliki favoriti u predstojećem duelu.\n„Nadamo se ubedljivoj pobedi, odnosno trijumfu koji će nam doneti veoma važna tri boda“, istakla je ona danas na konferenciji za novinare.\n„U nedelju nas očekuje jedna relativno lakša utakmica, igramo protiv frenjerasa Karađorđa, i posle nekoliko veoma teskih mečeva sa ekipama iz gornjeg dela tabele i postignituh dobrih rezultata nadam se pobedi i osvajanju tri boda „, naglasio je trener „Sloge 036“, Dejan Đilas.\n„U Topolu idemo kompletni, ne potcenjujemo protivnika i u utakmicu ulazimo kao da igramo protiv najjače ekipe.Od samoga starta nametnućemo svoj stil igre i presing kao sto smo radili i u predhodnim utakmicama“ , poručio je on.\nPressLider / FK „Sloga 036“\n← Devetnaest godina od smrti hrabrog pilota: „Majku vam dečju, nećete vi da ginete, ja ću!”\nStanisavljević: Na nama je da maksimalno pošteno i časno odigramo sve utakmice do kraja →


Beogradski Brutalizam u Kolektivu - Mikser House\nBeogradski Brutalizam u Kolektivu\nBeogradski Brutalizam jedna je od mogućih definicija arhitekture koja je dominirala 70ih i 80ih godina XX veka u Beogradu, pored socijalističke moderne ili internacionalnog stila, i koja je funkcionisala kao otvoren sistem oblika i značenja.\nFrenetična izgradnja u periodu koji je prethodio opštoj ekonomskoj krizi i krahu socijalističkog sistema stvorila je urbani estetski milje koji je uslovio različite supkulture, od kojih su neke prešle u urbane legende, koje i danas imaju odjek. Svesni ograničenja koje podrazumeva citiranje odredjenog stila kao skupa formi, govorimo o Beogradskom Brutalizmu pre svega kao o periodu, i kao urbanom pejzažu koji je formirao kulturu koju i danas delimo.\nCilj programa je da se kroz seriju izložbi, projekcija, razgovora, predavanja i radionica sagleda i istraži ovaj period u beogradskoj arhitekturi koji je, kao deo kulturne sredine formirao identitet više generacija Beograđana. Odnos prema temi je aktivan, a ne ekskluzvno prikazivački – pre svega jer se bavimo tkivom koje je živo, objektima i formama koje su neprekidno u funkciji i koje traže otvoren pristup njihovoj prirodi.\nOtvaranje programa u vidu otvorenog razgovora sa arhitektom Aleksandrom Stjepanovićem zakazano je za 14. april u 19h u galeriji Kolektiv u Karađorđevoj 53.\nViše o projektu saznajte na zvaničnom sajtu Kolektiva.\nNaslovna fotografija preuzeta sa portala vice.com\n← Blog: Tog dana smo započeli najteže putovanje u životu\nPoslednji poziv: Young Balkan Designers 2016 →


Selektor Crne Gore zadovoljan startom na SP - Sportske.net\nSelektor Crne Gore zadovoljan startom na SP\nReprezentacija Crne Gore, koja je igrala finale Olimpijskih igara, važi za jednog od glavnih favorita na SP u Srbiji, ali je selektor Dragan Adžić kazao da je zadovoljan trijumfom i početkom šampionata.\nRukometašice Crne Gore, zvaničnog evropskog prvaka, pobedile su u Beogradu Južnu Koreju sa 24:22 u prvom kolu Grupe A Svetskog prvenstva.\n"Reprezentacija Koreje igra veoma agresivnu odbranu sa kojom se ne srećemo preterano često. Mogu da naglasim da sam zadovoljan igrom koju je pokazao moj tim, i time što smo osvojili dva boda. Reprezentacija Koreje igra najbolju agresivnu odbranu na svetu", rekao je Adžić novinarima.\nCrna Gora u nedelju igra protiv Konga, a Adžić je kazao da nije upoznat sa igrom tog rivala, ali da će spremiti meč posle večerašnjeg susreta te afričke selekcije sa Francuskom.\nLevo krilo Biljana Pavićević takođe je bila zadovoljna.\n"Čestitam reprezentaciji Koreje na odličnom meču i kvalitetnoj igri, a čestitam i saigračicama jer smo odigrale fenomenalno. Poštovale smo sve što nam je trener rekao i na kraju smo osvojile dva boda, što je jako bitno. Sada razmišljamo o Kongu i nadam se da ćemo i taj meč završiti na isti način", rekla je ona.


Novobečejci opet davali krv\nU četvrtak, 14. septembra, u fiskulturnoj sali osnovne škole “Miloje Čiplić”, održana je još jedna akcija dobrovoljnog davanja krvi.\nI ovog puta, akciju su sproveli osnovna organizacija Crvenog krsta Novi Bečej i Služba za transfuziju krvi Opšte bolnice „Dr Đorđe Joanović“ iz Zrenjanina. Ovoj akciji, petoj ove godine, odazvala se 51 osoba, dve su odbijene iz zdravstvenih razloga, a za osam ovo je bilo prvo dobrovoljno davanje krvi.\nOdzivom je bio zadovoljan i Rudolf Horvat, predsednik osnovne organizacije Crvenog krsta, koji je ovom prilikom rekao: “Baš je dobar odziv, pošto je ovo dan kada i dame daju krv. Planiramo još jednu akciju u oktobru i to 12. i nadamo se da će i tada biti dobra poseta, s tim da će to biti akcija za muškarce”. On je iskoristio priliku i da pozove sve humane ljude da dođu i daju krv jer je značaj dobrovoljnog davanja krvi mnogostruk i, na koncu, može nekome spasiti život.\nI doktor Dragana Popov, specijalista transufiziolog iz bolnice u Zrenjaninu, generalno, zadovoljna je akcijama dobrovoljnog davanja krvi u našem okrugu: “Zahvaljujući dobrom odzivu davalaca u Srednjobanatskom okrugu zaista nemamo nekih većih problema sa zalihama krvi i vrlo se retko dešava da smo u situaciji da tražimo krv iz Novog Sada. Češće smo bili u situaciji da svoje zalihe prosleđujemo Beogradu, što, ipak, ima logike jer se tamo leče naši pacijenti, pa smo u obavezi da ima na taj način pomognemo”.\nOna je dodala i da, pored toga što se krv upotrebljava u lečenju, dobrovoljno davanje krvi može koristiti i davaocu jer se krv testira na HIV, hepatitis B i C, kao i na sifilis, te može pomoći i davaocu budući da ovi virusi ne pokazuju uvek simptome, pa se može desiti da davalac i nije svestan da je zaražen.


“Niko nema pravo da eksploatiše drugo ljudsko biće. Pravovremena i efikasna finansijska istraga je ključna kako bi se osiguralo oduzimanje imovine stečene kriminalom i kako bi se ista mogla koristiti za nadoknadu materijalne i nematerijalne štete žrtvama trgovine ljudima”, istakla je Radmila Dragićević Dičić, sudija Vrhovnog kasacionog suda, na radionici o poboljšanju pristupa kompenzaciji za žrtve trgovine ljudima i efikasnim finansijskim istragama. Radionica je održana 22-23. novembra u Beogradu, a organizovao je Savet Evrope uz podršku nevladine organizacije ASTRA.\nRadionica je okupila tužioce, sudije i finansijske inspektore, koji imaju stratešku ulogu u obezbeđivanju efikasne istrage u slučajevima trgovine ljudima. Tokom radionice, učesnici su upoznati sa trendovima i izazovima u sudskim postupcima i finansijskim istragama u slučajevima trgovine ljudima. Takođe, učesnici su imali priliku da razgovaraju o načinima za unapređenje i punu primenu postojećih zakona o zamrzavanju i oduzimanju imovine stečene kriminalom kako bi se omogućila naknada za žrtve trgovine ljudima. Pored toga, učesnicima je predstavljeno iskustvo Kraljevine Holandije u praćenju finansijskih tokova u slučajevima trgovine ljudima i upravljanju procesom oduzimanja imovine.\n“Oni koji imaju nadležnost da sprovode istrage moraju shvatiti da je najvažnije pratiti novac. Saradnja sa drugim akterima, kao što su banke i poreske vlasti, je ključna jer oni imaju informacije koje su veoma korisne kako bi se osigurala konfiskacija imovine i nadoknadila šteta žrtvama”, istakla je Merel Mette Rademaker, viša pomoćnica tužilaštva u Hagu.\nRadionica je organizovana u okviru projekta „Prevencija i borba protiv trgovine ljudima u Srbiji“ kao deo zajedničkog programa finansiranog od strane Evropske unije i Saveta Evrope „Horizontal Facility za Zapadni Balkan i Tursku“, koji sprovodi Savet Evrope.\nVest je preuzeta sa zvaničnog sajta Misije OEBS u Srbiji, dostupna je ovde.


Blic: Ako se KORONA ne stavi pod kontrolu, Vučić spreman da predloži NAJSTROŽE mere - Bizlife.rs\n02:07 Beograd, 27.06.2020.\nVelike su šanse da u ponedeljak budu predložene nove mere na Kriznom štabu ako se nastavi ovakav trend rasta broja obolelih od koronavirusa, saznaje Blic.\nIako se spekulisalo da su se pojavile prve pukotine u mišljenjima između članova Kriznog štaba iz redova struke međusobno, kao i između njih i Vučića s druge strane, beogradski list saznaje da to nije slučaj i da u Kriznom štabu zasad svi razmišljaju na istom tragu.\nUveliko se razmišlja šta ćemo dalje. Znajući Vučića, on sigurno neće podilaziti narodu, već je spreman da predloži zaoštravanje mera. Ako se korona ne stavi pod kontrolu, Vučić je spreman da Kriznom štabu predloži ponovno uvođenje nekih od najoštrijih mera, kaže izvor Blica iz Kriznog štaba.\nPredsednik Vučić je, kaže, od početka imao veliko poverenje u dr. Kona, pa je tako i u ovom slučaju spreman da prihvati njegove predloge, dodaje izvor.\naleksandar vučić mere koronavirus krizni stab\nPingback: Blic: Ako se KORONA ne stavi pod kontrolu, Vučić spreman da predloži NAJSTROŽE mere - biznis24.rs


Eskalacija tenzija s Iranom: SAD poslale raketni sistem i ratni brod na Bliski istok - Bportal.ba - Najvažnije vijesti iz BiH\nOvi potezi SAD-a predstavljaju odgovor na iransku prijetnju mogućim operacijama protiv američkih snaga u regiji. SAD su objavile malo informacija o prirodi navodne prijetnje koju Iran naziva “besmislicom”. Teheran je saopćio da SAD vode “psihološki rat” s ciljem zastrašivanja Irana.\nIranska novinska agencija ISNA je objavila izjavu iranskog vođe Yousefa Tabatabaija Nejada koji je poručio da flota američke vojske može biti “uništena jednim projektilom”.\nOznačeno: bliski isto, iran, raketni sitem, sad\nTragedija: U Njemačkoj izginula cijela porodica iz Srbije\nDevetnaestogodišnja A. M. iz sela Brza nadomak Leskovca poginula je u saobraćajnoj nesreći koja se desila na autoputu u Njemačkoj. Kako je za Jugmediu nezvanično potvrđeno u istom automobilu su nastradali i njen ujak i momak, dok se za život njenog brata i oca ljekari još uvijek bore. Ova tragedija zavila je dvije porodice iz […]\nPrognoza vremena: Još jedan oblačan a ponegdje i mokar vikend


Obradović: Dveri se vraćaju u skupštinu kad ode Maja Gojković\nPolitika\t15.05.2019 20:47\nNormalizacija rada Skupštine Srbije moguća je tek kad Maja Gojković više ne bude na njenom čelu, rekao je juče lider Dveri Boško Obradović novinarima u srpskom parlamentu govoreći o dijalogu vlasti i opozicije, za koji predsednik Srbije Aleksandar Vučić kaže da treba da se vodi u skupštini.\nOcenio je da su efekti višemesečnih protesta u gradovima Srbije „ogromni, jer su doveli do buđenja opozicione javnosti i ujedinili opozicione stranke”, te da će ih Dveri i dalje podržavati i govoriti na njima kad god ih organizatori pozovu.\nObradović je kazao da „vlast ima sve veći problem da objasni zašto su opozicione poslaničke klupe prazne i zašto parlament izgleda ovako smešno sa lažnom opozicijom Čedom (LDP), Čankom (LSV) i sa Šešeljem (SRS)”.\nIstakao je: „Mi tražimo zajedničku komisiju vlasti i opozicije na temu slobode medija i izbora i uvek smo spremni da razgovaramo. Svejedno je ko je sa druge strane i gde se to dešava, može i u skupštini, ali tema su – slobodni mediji i fer i pošteni izbori. Uvek smo spremni za tako nešto i to je poenta protesta”.\nGovorio je i o zakonima o kojima se raspravlja na juče započetoj sednici parlamenta naglasivši da oni „neće omogućiti smanjivanje korupcije, ali ne samo zato što se radi o lošim rešenjima, već i zato što se ni već usvojeni zakoni ne primenjuju”.\nŠto se tiče „Tijaninog zakona”, kazao je da to nije predlog koji je stigao u formi narodne inicijative, već je reč o vladinom predlogu i „zato je pogrešno nazivati ga ’Tijaninim zakonom’”. Zaključio je: „To je samo još jedan u nizu dokaza da je vlast ustavorušiteljska i da su sve institucije uzurpirane, da se krše procedure i da je ovo došlo na dnevni red samo zbog pritiska javnosti.”


Pripreme za međunarodne ispite - Queen Victoria Education&Translations\nQueen Victoria Education&Translations\nO školi\tPredavači\tGalerija\tReference\tPosao\tKursevi\nRegularni kursevi\tIntenzivni kursevi\tKonverzacijski kursevi\tBiznis kursevi\tSrpski za strance\tPripreme za međunarodne ispite\tIndividualni časovi\tSkype časovi\tSpecijalistički kursevi\tKursevi za decu\tKursevi za seniore\tPrevodilački centar\nTim\tSudski tumač\tPisano prevođenje\tUsmeno prevođenje\tReference\tFun zona\nKontakt\tNewsletter\tPošaljite mail\tSrpski\nHome Kursevi Pripreme za međunarodne ispite\tCambridge KET\nStudije, sport i emigracija\nLAST MINUTE IELTS/TOEFL\nICFE English for Special Purposes ili ESP ispiti su namenjeni onima koji žele da se u inostranstvu ili u Srbiji, ali na engleskom ili nemačkom jeziku, bave svojom profesijom. Poslodavci mogu tražiti rezultate nekog od ovih ispita i na osnovu toga odlučuju o Vašoj kompetentnosti da radite za njih. Ispiti uglavnom testiraju četiri jezičke veštine (govorenje, pisanje, čitanje i slušanje) i upotrebu jezika i gramatičkog znanja kroz zadatke u vezi sa ove četiri jezičke veštine.\nU ponudi naše škole su kompletne pripreme za sledeće ESP ispite: ILEC, TOLES, ICFE i OET. Više o svakom od ovih ispita možete saznati prateći posebne linkove ka svakom od njih na ovoj web prezentaciji.\nMolimo Vas da za više informacija o početku i trajanju priprema, kao i o ispitnim rokovima kontaktirate administraciju škole i zakažete konsultacije sa profesorom.


Termoelektrane na ugalj na Zapadnom Balkanu zagađuju vazduh šest puta više nego što je dozvoljeno – EkoBlog\nPosted by Драгослава Стаменовић on 11/12/2019 0 Comments\nKopenhil – Budućnost je stigla\nKostolac B najveći je zagađivač sumpor dioksidom (SO2) u regionu, uprkos izgradnji postrojenja za odsumporavanje, pokazuje novo, danas objavljeno istraživanje mreže CEE Bankwatch, navode u saopštenju Beogradske otvorene škole.\nUkupne emisije sumpor dioksida iz termoelektrana na ugalj na Zapadnom Balkanu su u 2018. godini bile čak šest puta više nego što je bilo dozvoljeno u Nacionalnim planovima za smanjenje emisija* koje su zemlje dostavile Sekretarijatu Energetske zajednice. U Srbiji, emisije SO2 su bile 6,16 puta više od granične vrednosti emisija dozvoljene u Nacionalnom planu.\nNa nivou pojedinačnih termoelektrana, najveći zagađivač je Kostolac B, čije su emisije SO2 bile čak 14 puta više (113.913 tona) nego što je dozvoljeno u Nacionalnom planu za to postrojenje. Na drugom mestu je termoelektrana Nikola Tesla B, koja je emitovala 89.045 tona SO2.\nTermoelektrana Kostolac B je sama emitovala više sumpor dioksida nego što je dozvoljeno za ceo region uprkos tome što je to jedina termoelektrana u regionu koja ima novo postrojenje za odsumporavanje – navodno pušteno u rad još u julu 2017. godine. Kineska firma CMEC (eng. China Machinery and Engineering Corporation), koji je instalisala postrojenje, trenutno gradi i novi blok Kostolac B3.\nSve zemlje Zapadnog Balkana su članice Energetske zajednice, i stoga su imale obavezu da do 2018. smanje zagađenje iz termoelektrana u skladu sa Direktivom o velikim postrojenjima za sagorevanje. Međutim, nijedna od zemalja koje su sačinile Nacionalni plan za smanjenje emisija nije ispoštovala svoje ukupne granične vrednosti emisija na nivou države za 2018. godinu.\n„Ostaje nejasno šta je pošlo po zlu sa investicijom u odsumporavanje za Kostolac B, ali hitno treba rešiti situaciju”, naglasio je Kalmar Zvezdan iz Centra za ekologiju i održivi razvoj (CEKOR), „Kako je moguće da ista firma izgradi novi blok Kostolac B3 dok postrojenje za odsumporavanje koje je već izgradila na istoj lokaciji nije funkcionalno više od 2 godine nakon završetka radova?”\n„Srbija ne može da nastavi ovako. Investicije u smanjenje zagađenja su hitno potrebne, ali u isto vreme Srbija mora značajno da investira u energetsku efikasnost, kako bi smanjila potrošnju energije i stvorila mogućnost zatvaranja starih termoelektrana na ugalj, koje su najveći zagađivači vazduha”, dodao je Kalmar.\n„Zemlje Energetske zajednice su imale čak 12 godina da se usklade sa graničnim vrednostima iz Direktive o velikim ložištima, pa je neshvatljiva i za svaku osudu činjenica da su vlasti iz regiona ovaj problem zapostavile. S obzirom na zdravstvene štete koji uzrokuje zagađenje vazduha, investicije u smanjenje emisije ili zatvaranje termoelektrane nisu samo pitanje pravne, nego i moralne obaveze”, zaključuje Ioana Ciuta, koordinatorka za energetiku iz mreže CEE Bankwatch i jedna od autorki izveštaja.\n*Nacionalni plan za smanjenje emisija odnosno NERP (National Emissions Reduction Plan) je jedan od mehanizama za dostizanje ciljeva Direktive o velikim ložištima, za koji se Srbija odlučila kako bi svoje emisije iz velikih postrojenja za sagorevanje uskladila sa Direktivom.